Nova Simensova fabrika kod Kragujevca › Made-in-Germany.rs\nNemački tehnološki gigant Siemens izgradio je u industrijskoj zoni Sobovica kod Kragujevca fabriku za kompletnu proizvodnju aluminijumskih karoserija za putničke vagone, čije su prve isporuke namenjene austrijskoj železnici, pišu Večernje novosti.\nBeogradski list napominje da nije uspeo da dobije zvanične informacije o novoj fabrici, ali saznaje da će nemački gigant tu uskoro početi da proizvodi i delovi za tramvaje, kao i da će, pored 500 već postojećih radnika angažovanih preuzimanjem fabrike „Milanović inženjering“, Siemens u ovoj fabrici uskoro zaposliti još oko 2.000 novih radnika.\nNemački investitor je do sada izgradio fabričke pogone na oko 40.000 kvadrata, ali je predvideo da se, shodno planu, proizvodne hale prostiru na ukupno 60.000 kvadrata. Za snabdevanje ovih pogona Siemens trenutno gradi još jednu trafostanicu od 110 kilovata, koja će takođe rešiti problem snabdevanja strujom i u selima između Kragujevca, Rače i Topole.\nCeo ovaj posao koštaće nemačkkog investitora oko 10 miliona eura. U obezbeđivanju uslova za investiranje Gradska uprava Kragujevca je učestvovala sa 10 miliona dinara, kako bi bio proširen magistralni put od centra Šumadije do Sobovice.\nU Berlinu marš za "budućnost bez uglja"


NIJE SVEJEDNO: Saznajte zašto su Orlovi baš naoštreni da pobede Jermeniju\nVeć misle na Rusiju\n03.09.2015. 18:42h 25.09.2016. 03:48h\nSelektor Radovan Ćurčić je rekao da želi da stvori pobednike, a ne gubitnike na terenu, ekipu kadru da se izbori za odlazak na Svetsko prvenstvo 2018.\nFudbalska reprezentacija Srbije igraće sutra (20.45) utakmicu kvalifikacija za EURO 2016 protiv Jermenije na novosadskom "Karađorđu".\nDuel će se, zbog kazne izrečene Srbiji, igrati pred praznim tribinama.\nZa "orlove", kao i za goste, taj meč nema rezultatski značaj, jer su se i jedni i drugi oprostili od odlaska u Francusku. Ipak, selektor Srbije Radovan Čurčić zahteva pobedu.\n"Naredni mečevi neće biti bez značaja za našu ekipu. Osim povratka samopouzdanja želimo već sada da počnemo sa formiranjem tima, koji će nastupati u narednom ciklusu takmičenja za prvenstvo sveta u Rusiji 2018. godine", rekao je Ćurčić.\nSrbija će, posle utakmice sa Jermenijom, u oktobru igrati i sa Albanijom i Portugalom.\n"U narednim utakmicama šansu će dobiti mladi igrači koji su afirmaciju stekli u omladinskoj i mladoj reprezentaciji. Poverenje ćemo ukazati fudbalerima koji mogu da naprave razliku na terenu u našu korist", smatra selektor "orlova".\nĆurčić je svestan da Jermenija nije atraktivan protivnik, ali tvrdi da posao njegovih izabranika neće biti lak, jer su gosti napredovali u protekloj godini.\n"Jermenija nije ista reprezentacija kao što je bila prošle godine kada smo na njenom terenu igrali 1:1. To je ozbiljna ekipa, sa jasno profilisanim ulogama i dobrim pojedincima. Mi želimo da pobedom povratimo samopouzdanje, koje nas nije krasilo u nekim trenucima kvalifikacija".\nSrpski selektor je rekao da želi da stvori pobednike, a ne gubitnike na terenu. Mnogo je razloga zašto naši reprezentativci nisu igrali uvek na očekivanom nivou.Između ostalih naveo je i sledeći:\n"Srbija nažalost nema stadnardni centralni deo odbrane. To se videlo na nekim utakmicama i na tome moramo puno da radimo. Mi se puno bavimo analizom svoje, ali i protivničke strane. Nadam se da će naš rad biti uskoro nagrađen pobedom".\nKapiten Branislav Ivanović složio se sa selektorom da je važno pobeđivati u nastavku kvalifikacija.\n"Utakmica sa Jermenijom je za nas veoma bitna. Pogled na tebelu najviše dotiče nas igrače. Mislim da nismo zaslužili da imamo minus bodove. Sadašnji položaj samo igrači mogu da promene. Pobeda bi unela mnogo mira u naše redove", rekao je Ivanović.\nOn smatra da je Srbiji u tekućem ciklusu i sreća okrenula leđa.\n"U nas se uvukao neki strah, kao da smo izgubili samopouzdanje. Pored toga, recimo, nemamo sreće sa centralnim bekovima. Mnoge povrede su nas sputale da u tom važnoj liniji, a to je odbrana, pružimo sigurniju igru. Mi imamo mnogo talentovanih odbranbenih igrača, ali se ponekad desi da ne možemo da igramo u najjačem sastavu".\nNajiskusniji reprezentativac Srbije priznao je da su njegovi saigrači iz odbrane u nekim utakmicama stajali "mnogo visoko", a da su linije bile razvučene.\n"Ličilo je to kao da nismo bili taktički spremni. Međutim, to je bila samo varka, pošto nismo mogli da igramo uvek u najboljoj postavi", objasnio je Ivanović.\nNa pitanje da li će igrati i u narednom ciklusu takmičenja, defanzivac Čelsija je odgovorio:\n"Nisam razmišljao o tome. Meni je uvek važnija sadašnjost od budućnosti. Ako budem potreban i ako moja forma bude dobra uvek ću se odazivati na poziv selektora".\nZamenik kapitena Aleksandar Kolarov priznao je da je najveća odgovornost na fudbalerim, pošto je Srbija izgubila sve šanse da se nađe na završnom turniru u Francuskoj.\n"Igrači imaju kvalitet za vrhunska dostignuća. Treba samo postaviti uslove da to funkcioniše", smatra iskusni Kolarov.\nOn je to ilustrovao funkcionisanjem u klubovima u kojima je igrao.\n"U klubovima postoje programi od kojih se ne odustaje lako. Kod nas toga često nema", rekao je Kolarov.\nLevi bek državnog tima smatra da je svaka utakmica važna za našu reprezentaciju.\n"Nama je pobeda protiv Jermenije neophodna da bi povratili mir u reprezentaciji", dodao je Kolarov.\nReprezentacija Jermenije doputovala je u popodnevnim satima u Beograd. Večeras će imati trening na stadionu "Karađorđe", a posle toga će održati konferenciju za štampu.\nPored meča Srbija - Jermenija, koja se igra pred praznim tribinama, sutra se sastaju još Danska - Albanija.\nNarednu, prijateljsku utakmicu,Srbija igra u ponedeljak 7. septembra u Bordou protiv Francuske. Biće to jubilarna 100. utakmice Srbije od kada je postala samostalna država.\nRadovan ĆurčićBranislav Ivanovićaleksandar kolarovnovi sadFudbalSrbijaJermenija


DANILO ANĐUŠIĆ: Uniks je tim za velike domete - Košarka, Vesti\nHotSport»Košarka»Vesti»DANILO ANĐUŠIĆ: Uniks je tim za velike domete\nSrpski košarkaš Danilo Anđušić vredno radi u Beogradu, kako bi što spremniji dočekao početak priprema Uniksa. On je u tim iz Kazanja stigao ovog februara, a u narednoj sezoni trebalo bi da bude jedna od glavnih ofanzivnih opcija ekipe koja će se takmičiti u VTB ligi i Evrokupu.\n-Dani u Beogradu mi prolaze u treninzima i uživanju kod kuće sa porodicom, dok se ne vratim u Kazanju. Treniram dva puta dnevno, jednom sa Zlatkom Novkovićem, mojim kondicionim trenerom i jednom košarku sa Nebojšom Jovanovićem. Kako se pripreme približavaju, intenzitet mojih individualnih treninga se povećava – kaže Anđušić.\nUniks će se ove sezone takmičiti u Evrokupu u grupi sa Darušafakom, Cedevitom, Levaluaom, Fiatom i Andorom i Anđušić očekuje veliku borbu.\n-U Uniksu su očekivanja uvek najviša. Imamo ambicije da idemo do samog kraja takmičenja, posebno zbog toga što je Evrokup jedan od načina da se ponovo izbori učešće u Evroligi sledeće godine. Sve ekipe su opasne, kako u grupi, tako i u celom takmičenju, tako da se ne smemo opuštati – smatra Anđušić.\nUniks je preuzeo Dimitris Priftis, koji je stigao iz Arisa i Anđušić kaže da je upoznat sa stilom igre koji novi trener preferira.\n-Ono što sam video iz njegovih prethodnih sezona, kao i ono što sam čuo jeste da trener Priftis voli da igra brzu košarku. Verujem da će igra uglavnom da se zasniva na dobroj odbrani i tranziciji u napadu. Nestrpljivo čekam da ga upoznam i počnemo sa saradnjom – rekao je Anđušić.\nEkipa iz Kazanja je ovog leta napravila određene korekcije u sastavu. Srpski košarkaš smatra da će tim biti konkurentan u svim takmičenjima i nada se da će pomoći svom klubu da bude još uspešniji.\n-Zaista sam zadovoljan kako nam tim izgleda. Nas nekoliko smo ostali, a dobili smo izuzetno dobra pojačanja, kako strance, tako i domaće igrače. Verujem da imamo tim koji može daleko da dogura i mislim da ćemo biti jako zanimljivi za gledanje. Ja lično očekujem da još više unapredim igru u odnosu na prošlu godinu i da sa Uniksom napravim dobre rezultate – zaključio je Anđušić.\nAnđušić je u prethodnoj sezoni bio sedmi strelac VTB lige sa prosekom od 16 poena po utakmici. Učestvovao je na Ol-star manifestaciji u Sočiju. Sezonu je počeo u Parmi, da bi u februaru mesecu prešao u Uniks, protiv koga je prethodno odigrao jednu od najboljih partija sa čak 40 ubačenih poena i indeksom korisnosti od 46.\nTAGOVI: Danilo Anđušić, Uniks


Privođenje Rajka Kuljače, 24.12.2010.\nPosao predsjednika Opštine Budva Rajka Kuljače, koji je pritvoren u petak zejedno sa još desetak osoba u vezi izgradnje Kompleksa Zavala, vršiće nadalje potpredsjednik Lazar Rađenović, a za utorak je zakazana ranije najavljena sjednica Skupštine opštine, kažu u vladajućem DPS-u.\nUvjeren u nevinost uhapšenih, čelnik vladajuće partije u Budvi Boro Lazović je hapšenje uporedio sa 1948. godinom ali i kazao da za sada neće biti novih protesta građana zbog hapšenja u aferi Zavala.\nLazović odbacuje medijske spekulacije o sukobu Đukanović-Marović, i smatra da će slučaj Zavala "grupisati" Budvane bez obzira na političku pripadnost.\nLazović je siguran je u nevinost uhapšenih, Kuljače i Marovića.\n"Poznajući njih i poznajući njihov rad, kao čovjek koji sam s njima i prijatelj, vjerujem da je Tužilaštvo napravilo veliku grešku," rekao je Lazović.\nLazović kaže da je članstvo njegove partije ogorčeno zbog načina na koji su uhapšeni opštinski čelnici i još sedam osoba, članovi nekadašnje Opštinske komisije za procjenu vrijednosti radova na Postrojenju za desalinizaciju morske vode na Zavali:\n"Uvrijedio nas je način na koji su ljudi uhapšeni i kako je otkinuta glava našoj opštini."\nPredsjednik budvanskog DPS-a je hapšenja uporedio sa 1948.\n"Znamo kako su i na koji način hapšeni ljudi 1948. godine. Teško mi je reći, ali na osnovu onoga što sam čuo, čini mi se da tu nije bilo neke velike razlike, možda nije bilo onog toplog zeca i batinanja. Hapsili su sa maskama i heklerima, stavili im lisice, a prekoputa su bili ljudi koji su glava ove opštine, ljudi koji su u ovom gardu dosta učinili, koji su imali hrabrosti da ulaze u zajmove i dugove da bi nam Budva što ljepše izgledala," kazao je on.\nOčekujemo pošteno suđenje\nRSE: Kako se sve ovo reflektovalo na DPS u Budvi i unutar partijske odnose sa kolegama na državnom nivou?\n"Na lokalnom nivou ovo je jedan strahoviti udarac za svakoga. Na spontanom skupljanju naših građana nisu bili samo DPS-ovci, bili su svi oni koji znaju ko je Rajko Kuljača. Došli su da im daju podršku, da kažu da im vjerujemo, ali niko od prisutnih nije rekao da ne vjeruje u naše sudstvo" kaže Lazović.\n"Kada vidim neke naslove u novinama, ja ih bacim, jer se ne slažem sa naslovima, znajući da je unutra još grđi tekst. Iz toga ste mogli da vidite šta sve nagađaju. Postavlja se pitanje ko su mete ovdje. Mislim da od toga nema ništa, da je to čisto stvar Tužilaštva, da je to izvedeno u saradnji sa policijom."\n"Možda su cilj htjeli da ostvare u ovom vremenu i krenuli su iz Budve. Cijeneći njihove muke i saučestvujući sa njima, mislim da je dobro što su krenuli iz Budve. Ovo će sigurno nas Budvane, bez obzira kojoj partiji ko pripada, grupisati. Moraćemo naš grad braniti od nasrtaja mnogih koji bi željeli da stave šapu na ovaj grad, bilo da je u pitanju građevinska mafija, turistička ili bilo koja mafija, ili neko ko nije odavde. Ne može neko, da izvinete na izrazu, ko dođe ovdje na pet dana, šest ili deset i plakne svoju zadnjicu, kad pređe preko vrha ove planine, da kroji sudbinu Budve."\nRSE: Posao uhapšenog predsjednika opštine od sutra će vršiti potpredsjednik opštine, Lazar Rađenović, a za utorak je zakazana sjednica lokalnog parlamenta, na kojoj bi trebao da se usvoji rebalans budžeta za ovu i proračun za narednu godinu. Hoće li biti još protesta građana povodom hapšenja u aferi Zavala?\n"Mi moramo da smirimo situaciju u potpunosti, da svim građanima koji su puni jeda, puni želje za iskazivanjem neke primjerene ili neprimjerene agresivnosti, zavisno ko je kako gleda, kažemo da im to ništa u ovom trenutku ne može pomoći," rekao je Lazović.\n"Jedino očekujemo jedno normalno isljeđivanje i pošteno suđenje. Ako tu bude onako kako mislimo da treba, onda ćemo znati šta i kako dalje jer onda treba vući neke poteze prema onima koji su možda ishitreno povukli ovakve poteze," dodaje on.


Početna Muzika Ovo je muzičar koji je Drum & Bass podigao na sasvim novi...\n“Ono što je mene inspirisalo jeste upravo to globalno okruženje koje svakim danom sve više i surovije postaje površno. Ono što čini identitet, to je da kao pojedinac ne zavisiš ni od koga i tek tada ga svako od nas u potpunosti poseduje” – ističe dRUMELODY za naš portal i dodaje da je identitet prosečnog čoveka usamljen, jer sve što ga čini, on to nema.\n“Najbolje je izmeriti se tamo gde vas niko ne zna” – ističe dRUMELODY metaforički.\nBerin, dRUMELODY, iza sebe ima već mnogo konkretnih uspeha kojim se može pohvaliti, pa je tako imao priliku da oduševi publiku na velikim evropskim festivalima kao su Ultra Europe i Tallinn Music Week, kao i da bude nominovan za prestižne muzičke nagrade “Ambasador” i Adria Muzzik Video Awards.\nPodsećamo da Berina možete čuti 25.12. u Beogradu u klubu Polet kao člana BoooX benda, a više informacija je na ovom linku.\nPrethodni tekstBerlinska Techno scena dobija UNESCO zaštitu?\nSledeći tekstNova Exitova kampanja za 2022. godinu: Zajedno. Zauvek!


lopta - Sputnjik Srbija\n11:06 26 Januar 2021\nAmerikanci na lopti koju je Putin poklonio Trampu otkrili čip\nKad francuski fudbaler zaigra košarku (video)\nFrancuski reprezentativac Pol Pogba pokazao je svoje fantastične veštine sa loptom u sklopu priprema za sledeću utakmicu na Svetskom prvenstvu u fudbalu.\nPrelepa srpska voditeljka pokazala kako se šutira lopta (foto, video)\nSara Damjanović radi kao prezenterka vremenske prognoze na jednoj srpskoj televiziji, a tokom reportaže pre utakmice Svetskog prvenstva u fudbalu između Srbije i Brazila, pokazala je kako se šutira lopta.\n„Roskosmos“ objavio šaljivi film o Mundijalu (video)\n„Roskosmos“ je objavio humorističan video u kojem su iskorišćeni fragmenti fudbalskog meča Svetskog prvenstva između Portugalije i Maroka i snimci sa Međunarodne svemirske stanice uz učešće kosmonauta Olega Artemjeva.\nOvan uvek ide glavom\nKo god da je rekao da su kornjače spore, jednostavno nije u pravu.\nMali junak spasao košarkašku utakmicu\nPogledajte hrabar uspon uz koš da bi se oslobodila lopta zaglavljena u obruču na košarkaškoj utakmici u SAD.\nPredsednik FIFA Đani Infantino poklonio je predsedniku Rusije Vladimiru Putinu „krasavu“, loptu koja je napravljena za utakmice Kupa konfederacije 2017. godine. Infantino je svoj poklon predao na sastanku sa ruskim liderom.\nMisterija okeana: Ljubičasta lopta šokirala naučnike (video)\nNa video-snimku koji je nedavno objavljen na Jutjub kanalu „EV Nautilus“, pojavljuje se misteriozna ljubičasta „lopta“ koja je fascinirala naučnike.\nPogledajte šta su sve u stanju da urade ovi ljudi sa loptom za pilates.\nFantastično odigrana akcija za koš, na bazenu\nOvo društvo je rešilo da se zabavi na bazenu košarkaškom loptom.\n11:00 Amerika izdvaja desetine hiljada dolara za „jačanje veza“ sa Slovenijom\n10:59 Put do Bele kuće prve žene na mestu potpredsednika Amerike


Poboljšana daljinska kontrola | PC Press\nPoboljšana daljinska kontrola\nTeamViewer je odlično rešenje za pristup i kontrolu udaljenih računara. Može dobro da posluži za pristup vašem poslovnom računaru od kuće i obrnuto, za pomoć porodici kada treba nešto podesiti, kao ozbiljan sistem za tehničku podršku u poslovnom okruženju, a od nedavno i proširenu podršku za daljinski pristup mobilnim uređajima.\nDaljinski pristup računaru uključuje punu kontrolu i omogućava rad kao da se tamo nalazite, uz verno preslikavanje dešavanja na ekranu, korišćenje tastature i miša, a opciono se može uključiti podrška za pravljenje virtuelne mreže (VPN) i štampanje na udaljenom računaru. Instalacijom TeamViewer‑a na računar dobija se globalno jedinstvena šifra uređaja, uz postavljanje lozinke za zaštitu od neovlašćenog pristupa. Ukoliko se podesi da je TeamViewer stalno aktivan, računaru se može pristupiti i iz Windows ekrana za prijavu na sistem, naravno pod uslovom da znate lozinku za aktivni Windows korisnički nalog.\nKompletna instalacija programa daje mogućnosti da se pristupi udaljenim računarima i da se neko drugi može priključiti (iz šifru i lozinku) na lokalni računar. Postoje i posebne skraćene instalacije za brzu podršku i ne nadgledani pristup, kao i prenosna verzija koja se može iskopirati na USB disk i odatle startovati po potrebi. TeamViewer je višeplatformsko rešenje, sa podrškom za Windows (uključujući kompatibilnost sa verzijom 10), Mac i Linux, a od mobilnih uređaja podržani su iOS, Android, Chrome OS, Microsoft Windows Phone i BlackBerry.\nPročitajte i: FBI upozorava kompanije da obrate pažnju na TeamViewer i Windows 7\nNova verzija 11 donela je nekoliko značajnih poboljšanja, pre svega bolje performanse veze uz brži prenos podataka, viši kvalitet slike i ušteda pri prenosu podataka, što je značajno pre svega u slučaju korišćenja sporijih Internet veza i mobilnih uređaja. Napravljeno je i nekoliko vizuelnih promena, pa panel sa alatima izgleda modernije. Poboljšana podrška za mobilne uređaje omogućava nenadgledanu kontrolu Android uređaja, što pored očigledne prednosti za mobilne telefone daje i primenu za niz profesionalnih uređaja koji interno koriste Android platformu kao što su kase, reklamni ekrani i automati za prodaju.\nTeamViewer se i dalje može koristiti besplatno kod kuće, dok se sistem komercijalnog licenciranja promenio tako da se sada koristi sistem pretplate na mesečnom / godišnjem nivou. Komercijalne verzije su podeljene na Business, Premium i Corporate, uz razlike koje se ogledaju pre svega u broju licenciranih korisnika, podršci za mobile uređaje i tehničkoj podršci. Adresa za dodatne informacije i preuzimanje svig erzija programa je www.teamviewer.com.\nTagovi: TeamViewer, util\n← Čitanje elektronskih izdanja\nDobro arhiviranje podataka →


Mladi košarkaš Zvezde otišao u skopski MZT NOVA portal\nKošarka Autor:Beta 13. Jan. 202116:41 > 17:07\nJedan od najtalentovanijih mladih makedonskih košarkaša, sedamnaestogodišnji Mihail Naumoski novi je košarkaš ekipe MZT iz Skoplja, potvrdio je danas ovaj klub.\nKako se navodi, mlađi sin nekadašnjeg legendarnog makedonskog reprezetativca Petra Naumoskog u MZT dolazi iz beogradske Crvene zvezde i radi se o krilnom košarkašu koji “bez problema pokriva pozicije tri i četiri”.\nMihail Naumoski, dodaje se, do sada je igrao i za skopski Vardar i turski Galatasaraj i njegovim dovodjenjem “MZT Skoplje Aerodrom produžava sa naporima da u svojim redovima ima najtalentovanije makedonske košarkaše u ovom trenutku”.\nPrema dogovoru, Mihail će ovu sezonu odigrati u drugom timu makedonskog šampiona, koji se od ove godine takmiči u Prvoj ligi.\nUprava skopskog kluba od mladog Naumoskog “očekuje veliku pomoć u borbi za zadržavanje prvoligaškog statusa”, navodeći da će nakon završetka ove sezone Mihail “dobiti ‘prekomandu’ u prvi tim MZT za koji će igrati naredne dve sezone”.\nMihail Naunoski je za klupski sajt rekao da “jedva čeka da se zvrše sve formalnosti oko dogovora da bi mogao da obuče dres MZT Skoplje”.\n“Daću sve od sebe da opravdam datu šansu i da prenesem znanje i iskustvo dobijeno treniranjem i igranjem u Crvenoj zvezdi i u Galatasaraju”, rekao je 17-godišnji Naumoski.\nKK Crvena zvezdaMZT SkopljePetar Naumoski


Petković čestitao Sretenje: Nastavićemo da se borimo za snažnu, modernu i u svetu uvaženu državu - Radio Kosovska Mitrovica\nPetković čestitao Sretenje: Nastavićemo da se borimo za snažnu, modernu i u svetu uvaženu državu\n15. February 2022, 10:42\nDirektor Kancelarije za Kosovo i Metohiju Petar Petković uputio je danas građanima Srbije, sa posebnim osvrtom na građane na Kosovu i Metohiji, čestitku povodom verskog i državnog praznika Sretenja.\nU čestitki, Petković ističe da svi događaji i “susreti” koji su se u istorijsko-političkom kontekstu dogodili na današnji dan, imaju “epsko obličje”.\n“U Sretenju, srele su se dve Srbije, ona stara, koja je težila da se oslobodi turskog jarma i ona druga, savremena, građanska, koja se trudila da se približi uređenim evropskim zemljama. To je jedan od najsvetijih dana u našoj istoriji, dan kada je Prvim srpskim ustankom 1804. godine započela borba za nacionalno oslobođenje od Turaka, a 1835. donet Ustav Knjaževstva Srbije, kojim su postavljeni temelji moderne srpske države. Ti događaji prevazišli su nacionalne okvire i dobili su svoje epsko obličje. Zato je veza Sretenja sa istorijom naše države izuzetno jaka, a sasvim sigurno, najjača je na Kosovu i Metohiji, gde smo definisani kao državotvorni i politički narod” stoji u čestitki.\nU daljem tekstu, Petković kaže da je Karađorđeva ustanička Srbija mogla nastati zahvaljujući upravo toj i takvoj, vekovima čuvanoj državotvornoj svesti i snažnim temeljima nekada moćne države, koje su postavili vladari iz loze Nemanjića i na koje je nadzidana nova državna građevina, čiji su temelji bili, a i danas su na Kosovu i Metohiji.\n“I zato smo mi u obavezi da slobodu i državu, koje su tekovine naših slavnih predaka sačuvamo u miru, oslanjajući se pre svega na ljudske, kulturne i državotvorne vrednosti koje naš narod nosi u sebi. Čuvajući naš jezik, pismo i naše svetinje, štiteći naše nacionalne i političke ideale, živeći slobodarski, nastavićemo da se borimo za snažnu, modernu i u svetu uvaženu državu” navodi Petković na kraju.


Za nešto više od 26 sezona, koliko se igra Liga šampiona, bilo je 29 ubedljivijih poraza od onog koji su crveno-beli doživeli na "Parku prinčeva".\nCrvena zvezda je izgubila od Pari sen Žermena više nego ubedljivim rezultatom - 6:1, ali je u sredu uveče ostala ipak daleko od negativnog rekorda Lige šampiona.\nPrema >> Pročitaj celu vest na sajtu Mondo << evidenciji "Sportskog žurnala", najteže poraze u elitnom UEFA takmičenju doživeli su Bešiktaš u Liverpulu 2007. i Malme od Reala u Madridu 2015. godine - po 8:0 - a čak 10 timova, uključujući Olimpijakos, Bazel, Seltik, Šahtjor i moskovski Spartak, gubilo je sa po 7:0.\nDvanaest utakmica Lige šampiona rešeno je sa po šest golova razlike (6:0 ili 7:1), a od 30. do 43. mesta ove neslavne liste slede Crvena zvezda i još 13 timova koji su gubili utakmice rezultatom 6:1.\nMeđu njima je, zanimljivo, i Pari sen Žermen, koji je pre samo godinu i po doživeo katastrofu u revanšu osmine finala protiv Barselone.\nBio je to čuveni meč u kome su "sveci" do 88. minuta gubili 3:1, a onda primili još tri gola i ispali uprkos prednosti od 4:0 iz prvog duela.\nMozzartSport.com: Zvezdina nova misija: Zaboravi Pariz ako možeš?\nIzvor: Vesti-online.com, 05.Okt.2018\nZa nešto više od 26 sezona, koliko se igra Liga šampiona, bilo je 29 ubedljivijih poraza od onog koji su crveno-beli doživeli na "Parku prinčeva"...Crvena zvezda je izgubila od Pari sen Žermena više nego ubedljivim rezultatom - 6:1, ali je u sredu uveče ostala ipak daleko od negativnog rekorda...


Tramp se plaši Putina, Rusi i Kina hoće da ga izigraju\nDvojica bivših rukovodilaca američkih obaveštajnih službi Džon Brenan i Džejms Klaper izrazili su strahovanje da je Vladimir Putin izigrao Donalda Trampa.\nOni su takav stav izneli nakon njegovih izjava o ruskom mešanju u predsedničke izbore 2016, prenosi Si-En-En.\nNakon kratkog susreta koji su dvojica lidera imali na marginama samita članica Azijsko-pacifičke ekonomske saradnje (APEK) u vijetnamskom letovalištu Da Nang, Tramp je sugerisao da veruje da je Putin bio iskren kada je rekao da se Moskva nije mešala u američke predsednicke izbore prošle godine.\n"Pretnja koju Rusija predstavlja je očigledna. Pokušati da predstavite to na bilo koji drugi način, ja mislim da je zapanjujuće i da zapravo predstavlja opasnost po našu državu", rekao je Klaper, bivši direktor administracije za obaveštajne agencije u SAD.\n1 Biloško oružje, novičok ili šta B...\n2 Haos u Majamiju: Sriušio se novos...\n3 Ratni zločinac Bernard Kušner pri...\n4 Srušio se iranski avion, nema pre...\n5 Rusija: Prisustvo Amerikanaca u S...\nBrenan, koji je bivši direktor Centralne obaveštajne agencije (CIA) istakao je da je po njegovom mišljenju "nejasno" zbog čega Tramp nije eksplicitnije osudio Putina kad to predstavlja "problem nacionalne bezbednosti".\n"Zaista mislim da Kinezi i Rusi misle da mogu da ga izigraju", rekao je Brenan i istakao da se "iz nepoznatog razloga" Tramp možda plaši Putina.\n"Mislim da je Tramp iz nekog razloga bio zastrašen Putinom. Ono što on radi sa Rusima je možda iz naivnosti, neznanja ili straha", rekao je on.\nKako je ranije preneo Rojters, Tramp je pokušao danas da razjasni konfuziju u vezi sa tim da li je prihvatio negiranje mešanja u prošlogodišnje američke predsedničke izbore, koje mu je u subotu izneo predsednik Rusije.\nNa konferenciji za medije u Vijetnamu Tramp se distancirao od jučerašnjih komentara kojima je sugerisao da veruje Putinu, zbog čega su usledile kritike iz SAD čije su obaveštajne agencije odavno zaključile da se Rusija mešala u izbore zahvaljujući kojima je Tramp ušao u Belu kuću.\n"Kada je reč o tome da li ja verujem ili ne, ja sam na strani naših agencija, posebno u sadašnjem sastavu. Pošto ih sada vode fini ljudi, veoma verujem našim obaveštajnim agencijama", kazao je Tramp nakon sastanka sa vijetnamskim predsednikom Tran Đaj Kvangom.\nTramp je juče, prilikom dolaska u vijetnamsku prestonicu Hanoj nakon završetka samita APEC, izjavio da ima dobar odnos sa ruskim predsednikom Putinom za kojeg je kazao da se "uvredio zbog optužbi za mešanje u predsedničke izbore u SAD".\nTrinaest porodica koje kontrolišu svijet


Otvorena “Fijatova” fabrika u Kragujevcu – Bankar.me\nApril 16, 2012 AUTOMOBILIZAM, Ekonomija Leave a comment\nU Kragujevcu je otvorena fabrika “Fijat automobili Srbija” (FAS), zajednički projekat Vlade Srbije i italijanskog “Fijata”. To je najveća investicija u Srbiji u proteklih nekoliko decenija, vredna oko milijardu evra, od koje se očekuje da značajno doprinese oporavku domaće privrede.\nNa prvi model “fijata 500 L” potpisali su se premijer Srbije Mirko Cvetković, predsednica Skupštine Srbije Slavica Đukić Dejanović, prvi čovek grupacije “Fijat-Krajsler” Serđo Markione i generalni direktor FAS-a Antonio Ćezare Ferara.\nInače, Vlada Srbije i “Fijat” 29. septembra 2008. potpisali su ugovor o osnivanju kompanije “Fijat automobili Srbija”.\nU zajedničkom privrednom društvu, gigant iz Torina ima 67, a država Srbija 33 odsto udela. U istoj srazmeri je ta velika investicija u Srbiji finansirana, a po istom principu deliće se i prihodi.\nKao podrška FAS-u u Kragujevcu, u istom gradu su i tradicionalni “Fijatovi” dobavljači i kooperanti: “Manjeti Mareli”, SIGIT, HTL i “Džonson kontrol”, koji su svoje pogone izgradili na mestu bivše kasarne u Grošnici, a nju je za potrebe kompanije ustupilo Ministarstvo odbrane Srbije.\nKompanija “Fijat-Krajsler” je početkom februara saopštila da će početna cena modela “500 L” biti oko 16.000 evra, a da će se proizvoditi dve benzinske verzije tog vozila i jedna s dizel motorom.\nPOJMOVIAutomobili Fiat Region Srbija\nPrevious Sudbina Željezare zavisi od dogovora Neksana i EPCG\nSljedeći Vlada će i dalje plaćati struju KAP-u, moguće smanjenje plata


Montenegro Airlines Beograd Podgorica Pariz\nPutovala bih u Pariz u period 8.11 do 12.11, a ostala bih 7 dana.\nInteresuju me najpovoljnije cene\nNajpovoljnija cena je za poletanje 12. novembra, a povratak 19. novembra i odnosi se na Montenegro Airlines let preko Podgorice u oba smera. Ukupna cena sa svim uračunatim taksama iznosi 193 evra (20.037 dinara) i avio kartu možete rezervisati na linku Beograd Pariz.\nNa napred navedenom linku možete videti i cene za letove preko drugih aviokompanija, njihove redove letenja i naravno mogućnost za online rezervisanje.\nAvionsku karte možete rezervisati i telefonom, radnim danima (od ponedeljka do petka) u periodu od 09h do 20h, na sledeće brojeve:\n+381-62-280029 - iz inostranstva ili sa mobilnog\n0800-085-085 - iz Srbije (poziv je besplatan)\nVikendom Call centar ne radi.\nUkoliko plaćanje želite da obavite iz Srbije za više informacija kliknite ovde.\nAko želite da platite iz inostranstva kliknite na link Plaćanje Visa ili Master karticom, ali imajte u vidu da morate biti registrovani na sajtu i da preko svog naloga radite rezervaciju i plaćanje online. Samo registrovanim članovima se omogućava da online plate avio karte.\nObezbeđujemo garantovano najniže cene karata za sve letove do Pariza. Više o tome pročitajte na linku Garancija.\nJeftini smeštaj za planiran boravak u Parizu rezervišite online na linku Rezervacija hotela. U toku je naša akcija sa portalom booking.com i na napred navedenom linku možete rezervisati smeštaj po veoma povoljnim cenama.\nPutno osiguranje nije obavezno, ali je poželjno da ga imate tokom boravka u Francuskoj, pa isto možete rezervisati ovde.\nPratite naše specijalne akcije i promocije avio karata na društvenim mrežama: Facebook i Twitter (čeka vas puno iznenađenja)\nPutovanje u Pariz - karantin\nAvio karta Beograd Pariz Bove u julu\nAvio karte Beograd Pariz ASL\nAvio karta Beograd Pariz\nAvio karte Beograd Pariz na početku oktobra\nAvio karta Podgorica Pariz


Iran neće poslati nuklarni materijal van zemlje\n13 oktobar, 2013\nIranski tehničari u objektu za obogaćivanje uranijuma\nU komentaru na državnoj televiziji, zamenik ministra inostranih poslova je obećao da će Teheran pregovarati o „nivou“ obogaćivanja uranijuma.\nZamenik iranskog ministra inostranih poslova Abas Aragči je rekao da nuklearni materijal neće biti uklonjen iz Irana, odbacivši time zahtev svetskih sila dok se pet stalnih članica Saveta bezbednosti UN-a i Nemačka pripremaju da u Ženevi nastave razgovore o rešavanju nuklearnog spora sa Iranom.\nTo će biti prvi razgovori od kako je novi iranski predsednik Hasan Rohani preuzeo položaj uavgustu obećavši da će predvoditi diplomatska nastojanja sa ciljem ublaženja sankcija Zapada njegovoj zemlji.\nNjegov prethodnik Ahmadinedžad je prkosio zahtevima Saveta bezbednosti UN-a da suspenduje iranski program za obogaćivanje uranijuma.\nU prethodnim rundama razgovora svetske sile su apelovale na Iran da odustane od postojećeg arsenala uranijuma obogaćenog do ćistoće 20 posto i pošalju ga u inostranstvo. Uranijum te čistoće se lako može pretvoriti u materijal za proizvodnju nuklearnog oružja.


Testiranje kineske vakcine i u Srbiji – Okvir\nSrbija se nalazi među još četiri zemlje koje su pristale da učestvuju u trećoj fazi kliničkih ispitivanja vakcina protiv koronavirusa, koje su proizvele Kineska nacionalna biotehnička grupacija (CNBG) i „Sinovak Bajotek“, saopšteno je iz ovih kompanija.\nSrbija i Pakistan se nalaze među zemljama koje su pristale da učestvuju u trećoj fazi kliničkih ispitivanja vakcina protiv koronavirusa, prenosi agencija Rojters.\nSrbija i Pakistan se nalaze među zemljama koje su pristale da učestvuju u trećoj fazi kliničkih ispitivanja vakcina protiv koronavirusa, prenosi agencija Rojters. Srbija među zemljama u kojima će se izvoditi klinička ispitivanja kineskih vakcina\nKineske kompanije uključuju više zemalja u proces testiranja vakcina kako bi dobile konačna odobrenja za njihovu upotrebu, s obzirom na to da je sve manji broj novih slučajeva zaraze u Kini čini tu državu nezadovoljavajućim mestom za takva ispitivanja.\nU saopštenju se navodi da će Srbija učestvovati u kliničkim ispitivanjima obe vakcine koju je proizvela Kineska nacionalna biotehnička grupacija, dok će u Pakistanu biti testirana vakcina koju je razvila podružnica te kompanije iz Pekinga, potvrdio je njen potpredsednik Juntao Žang.\nTrećom fazom kliničkih ispitivanja biće obuhvaćeno preko 50.000 ljudi u preko 10 zemalja, rekao je Žang.\nU Srbiji još 77 osoba zaraženo, dve preminule


Saveti Archives - Stranica 3 od 5 - Košulje\nCategory Archives: "Saveti"\nKroj Košulje: šest saveta za odabir odgovarajućeg\nadmin 8 oktobra, 2014 Leave a comment\nPronaći pravi kroj košulje daleko je od jednostavnog i beznačajnog izazova. Većina muškaraca zapravo nosi neodgovarajući kroj, preuske ili preširoke modele koji ne odgovaraju njihovoj telesnoj građi. Savršen kroj košulje svakako utiče i na udobnost, menja opšti izgled i utisak koji osoba ostavlja na ljude oko sebe. Evo i nekoliko praktičnih saveta koji mogu biti\nMaramica za sako: kako izabrati odgovarajuću?\nadmin 4 jula, 2014 Leave a comment\nU poslednje vreme, sve češće nam se obraćate sa pitanjem kako se bira odgovarajuća maramica za sako, a da pri tom ne pogrešite. Raduje nas to što se sve veći broj vas odlucuje za ovaj modni detalj, jako bitan u ormaru svakog muškarca, mada, poslednjih godina često zapostavljan.Kada govorimo o odabiru maramica za sako, postoji\nSaveti za muškarce – After Office Fashion\nadmin 23 januara, 2014 Leave a comment\nMuška moda je konačno prešla svoj dugi razvojni put, sazrela je i nekako se ustalila – više nema izgovora za neuredno oblačenje. Sada muškarci imaju veliki izbor pri ruci kada se radi o oblačenju, ako planiraju večernje piće ili casual okupljanje sa društvom.Saveti za muškarceDakle, posle posla ste rešili da odete na piće-dva sa društvom.\nadmin 28 novembra, 2013 Leave a comment\nDa li vam se često čini da žene imaju urođeni talenat za modu, dok većina muškaraca nije te sreće? Čak i onih dana kad nisu potpuno skockane, većina devojaka ipak uspeva da izgleda pristojno i doterano. Kada muškarci imaju casual day – obično teže da navuku široke farmerke, šorts ili trenerku iz teretane i prvu\nKvalitet vs Kvantitet – kako se odlučiti između ova dva pojma?\nadmin 21 novembra, 2013 Leave a comment\nKvalitet vs Kvantitet – kako se odlučiti između ova dva pojma?Kada je ok kupiti povoljno? Da li pristupačne stvari zaista ne vrede vaseg vremena i novca ili je to samo mit? Zašto se često nalazimo u nedoumici kad treba da se odlučimo za kvalitet na uštrb kvaliteta i obratno?Evo nekih najčešćih argumenata koje ljudi iznose\nVezivanje kravate video tutorial\nadmin 2 novembra, 2013 Leave a comment\nMnogima je sasvim sve jedno kako je čvor vezan na kravati, međutim, kad se jednom usvoje neka osnovna i jednostavna pravila, moguće je izabrati baš onaj čvor koji najbolje odgovara prilici i stilu kravate, a i same košulje. Postoji naime više načina da se veže čvor na kravati nego što mi i možemo da zamislimo\nKako što duže očuvati košulju?\nadmin 2 avgusta, 2013 2 Comments\nOni koji rade u kancelarijama i imaju dress code na poslu, hteli to ili ne, često su prinuđeni da nose košulje. Pošto niko ne želi da kupuje košulje svakih mesec – dva jer su već iznošene, evo nekoliko pravila uz koje će vaše košulje duže izgledati nove. Uz pomoć ovih saveta, ne samo da ćete\nKako složiti košulju\nadmin 18 jula, 2013 Leave a comment\nVerovatno se često pitate kako složiti košulju. Mada zvuči jednostavno, složiti košulju na najadekvatniji način a da se pri tom potpuno ne izgužva i da ne zauzime previše mesta u ormaru jeste procedura koja zahteva određenu pažnju. Najlakši način je da sledite nekoliko osnovnih i jednostavnih pravila.Pre svega, po nekad je bitno kako složiti košulju,\nKako uvek izabrati savršenu garderobu?\nadmin 22 juna, 2013 Leave a comment\nOdabir savršene odevne kombinacije može delovati teško jer muškarci vrlo često imaju tendenciju da gomilaju jednu vrste odeće, a da drugom oskudevaju, što jednostavno otežava izbor.Na garderobu čoveka utiče njegov lični stil, a on uvek u velikoj meri zavisi od načina života, profesije, sportskih aktivnosti i trenutne mode. Međutim, postoje neki osnovni klasični elementi koji


Foto: Sa današnje sjednice ( A. Durgut/Avaz.ba)\nDelegat Kluba Srba u Domu naroda Parlamentarne skupštine BiH Sredoje Nović (SNSD) nakon usvajanja seta zakona o akcizama na današnjoj sjednici kazao je da je potrošeno previše vremena kao i da je bilo mnogo politiziranja oko ovog pitanja.\nDodao je i da se ne može ni procijeniti koliko je sredstava već do sada izgubljeno za BiH.\nDopredsjedavajući Doma naroda PSBiH Safet Softić (SDA) podsjetio je da je danas drugi put ovaj doma usvojio set zakona o akcizama, ovaj put u oba čitanja.\n- Prihvatili smo ovaj set zakona Vijeća ministara kao svoj i uputili ga Predstavničkom domu po hitnoj proceduri s namjerom i većinskom voljom Doma naroda ubrzati tu proceduru - kazao je Softić.\nKako je rekao, postoje određeni problemi u komisijskoj fazi kada je u pitanju Predstavnički dom te je na ovaj način izbjegnuta ta procedura koja bi eventualno ponovo zaustavila set zakona.\nDom naroda PSBiH: Podršku Informaciji o radu Tužilaštva BiH uskratili delegati iz RS\nArapi kupuju Milan? 07.12.2017 16:59\nElectronic Arts otkrio da jedna trećina igrača troši novac na mikrotransakcije u njihovim igrama 07.12.2017 17:00


Akt o proceni rizika - B2MV Licencirana Agencija za BZR\nProcena rizika je proces neprekidnog i sistematskog evidentiranja i procenjivanja svih faktora u procesu rada koji mogu dovesti do nastanka povrede na radu ili oštećenja zdravlja zaposlenih.\nAkt o proceni rizika je osnovni, i ujedno najvažniji dokument predviđen novim Zakonom o bezbednosti i zdravlju na radu. Zakon o BZR-u predviđa obavezu svih poslodavaca da u „pismenoj formi donesu Akt o proceni rizika za sva radna mesta u radnoj okolini i utvrde način i mere za njihovo otklanjanje“. Donošenjem Akta o proceni rizika sagledava se ukupno stanje uslova rada na svakom radnom mestu i u radnoj okolini, i utvrđuju se mere i prioriteti za poboljšanje uslova rada i svođenje rizika na najmanju moguću meru.\nAkt o proceni rizika, kao osnovni dokumenat u procesu definisanja rizika i mera za njihovo otklanjanje je zasnovan na utvrđivanju mogućih vrsta opasnosti i štetnosti na svim radnim mestima u radnoj okolini. One se utvrđuju prema listi opasnosti i štetnosti date u Pravilniku o načinu i postupku procene rizika, kao i Priručniku za procenu rizika Evropske Agencije za bezbednosti i zdravlje na radu i ček listama EU za svako pojedinačno zanimanje.\nDonošenje Akta o proceni rizika za radna mesta u radnoj okolini je obaveza svakog poslodavca, bez obzira na delatnost, broj radnih mesta ili broj zaposlenih u njemu. Akt o proceni rizika se izrađuje u skladu sa Zakonom i Pravilnicima i specifičan je za svako privredno društvo.\nAkt o proceni rizika je dokument koji nastaje kao posledica sprovođenja procene rizika i kao takav ne treba da bude sam sebi svrha. Naime, pažnju treba usmeriti na proces (procenu rizika), a ne na dokument (Akt o proceni rizika) koji prati taj proces jer se u protivnom bavimo formom, a ne suštinom.\nSa promenama u procesima rada, promenom radnog prostora, ili uvođenjem novih radnih mesta menjaju se i rizici na radnim mestima. Tada Akt o proceni rizika podleže delimičnim ili potpunim izmenama. U pomenutim slučajevima nije potrebno raditi novi Akt, već je dovoljno uraditi Aneks postojećeg (u slučaju da je Akt o proceni rizika u startu dobro urađen).\nBlagovremenim prepoznavanjem rizika u Vašem poslovnom okruženju, Vi značajno smajujete, ili totalno eliminišete troškove koji proizilaze kao posledica povrede na radu ili profesionalnih oboljenja, i obavezujete Vaše zaposlene da se pridržavaju svih mera predviđenih Aktom o proceni rizika.


Toti: "Umirem, Amerikanci neće Rimljane" - Sportske.net\nToti: "Umirem, Amerikanci neće Rimljane"\nLegendarni fudbaler sazvao konferenciju za medije na kojoj je otkrio mnogo toga.\nMilan odustao, Francuz bira između Napulja i RimaBarsin golman ima dve opcije!Napoli se dogovorio sa štoperom, ali ne i sa klubom, Milan čeka!Gotovo, Totijevo zbogom posle 30 godina!Ajaks postavio cenu za jednog od najboljih, ovo su opcije!\nFrančesko Toti je odlučio da nakon 30 godina u Romi napusti svoj matični klub.\nProslavljeni fudbaler nije krio razočaranje manirom vlasnika "Vučice" koji su želeli da po svaku cenu sklone Totija iz "izvršne vlasti" u klubu, pa su mu ponudili mesto ambasadora.\nItalijan je odbio takvu mogućnost, a na konferenciji za medije je istakao da nema nameru da se vraća na Olimpiko sve dok se ne promeni vlasnička struktura kluba.\n"Glavni cilj nekih ljudi je bio da odstrani Rimljane iz Rome. Tokom prethodnih osam godina od kako su Amerikanci stigli, rade sve kako bi nas sklonili. Na kraju su to i uspeli", kazao je "Princ Rima".\nNe razmišlja o povratku dok je vlasnik isti.\n"Vratio bih se u Romu kada dođu neki drugi vlasnici koji veruju u mene. Nikada neću reći lošu reč protiv kluba, osećam se mnogo gore nego kad sam završio karijeru. Osećam se kao da umirem, bolje bi bilo da umrem. Mnogi su mi pričali kako predstavljam teret za klub i da mu stojim na putu i to me boli."\n"Palota i Baldini me nikada nisu direktno pozvali da ostanem u klubu, uvek je to išlo preko nekog trećeg lica. Neki ljudi su mi zabili nož u leđa, osećam se izdanim i zato sam napustio Romu", kazao je Toti.\nUmesto 18 traže 20 miliona evra, Roma kaže - nema problema!\nBeron kad je najpotrebnije, Zvezda vodi protiv prvaka Evrope, navijači ipak nisu sasvim zadovoljni! (TVITOVI)


OEBS 11. 02. 2020. 15:44 >> 15:42 0\nUspostavljanje centra za obuku novinara i istraživanje u Crnoj Gori koristilo bi i studentima, i iskusnim novinarima, saopšteno je na prezentaciji koju je organizovala Misija OEBS -a u Crnoj Gori.\nKako se navodi u saopštenju OEBS-a, Izvještaj, koji je Misija naručila prošle godine, a sprovele su ga dvije nezavisne ekspertkinje, identifikuje nedostatke u trenutnom obrazovnom sistemu za novinare i potrebe za obukom medijskih kuća u državi.\nKako je saopšteno, uspostavljanje bilo koje vrste centra za obuku biće potrebna podrška i uključenost više zainteresovanih strana, što podrazumijeva univerzitete, medije, nevladine organizacije (NVO), međunarodnu zajednicu i druga relevantna tijela\nŠefica Misije OEBS – a u Crnoj Gori, Maris Davije, kazala je da će na osnovu nalaza izvještaja Misija podržavati samo onaj centar za obuku koji neće biti kreiran jednostrano, već uz široko uključivanje više zainteresovanih strana, uključujući univerzitet, medije, NVO i međunarodnu zajednicu.\n"Stvaranje bilo kog centra za obuku koji nije rezultat otvorenog i inkluzivnog dijaloga, odnosno uključivanja više zainteresovanih strana u diskusije i planiranje tokom dužeg perioda, neće pružiti rješenje problema identifikovanih u izvještaju o procjeni potreba", kazala je Davije.\nEkspertkinja koja je pripremila izvještaj, Isabella Kurkovski, istakla je potrebu za novom institucijom koja bi mogla da izgradi povjerenje svih zainteresovanih strana.\nKurkovski je rekla da je otvoreni i inkluzivni dijalog ključan za pronalaženje rješenja za probleme identifikovane u izvještaju o procjeni potreba.\n"Izvještaj je zasnovan na nizu sastanaka i razgovora sa novinarima, menadžerima u medijima, predstavnicima NVO-a, studentima, diplomatama i vladinim institucijama o tome kako ojačati ustaljeni pristup obuci novinara koji će biti koherentan i održiv", kazala je Kurkovski.\nPrema njenim riječima, u oktobru i novembru prošle godine obavljeno je 45 intervjua s relevantnim stručnjacima, sa preko 200 odgovora na upitnike.


Kremlj: Uvođenje novih sankcija Rusiji ne zavisi od Bajdena - 21.06.2021, Sputnik Srbija\nIzvestan broj najavljenih novih sankcija SAD protiv Rusije je kodifikovan, njihova primena ne zavisi od stava predsednika Džozefa Bajdena, saopštio je novinarima... 21.06.2021, Sputnik Srbija\nPrema rečima Peskova, Amerikanci su govorili da oni žele predvidljive i stabilne odnose sa Rusijom."I mi smo više puta to govorili. Zaista nam treba predvidljivost", dodao je on.Portparol je rekao da će Rusija analizirati situaciju, videti kakve mogu biti sankcije SAD, razmotriti različite opcije.Ruskog ambasadora u Vašingtonu Anatolija Antonova, nakon njegovog povratka u SAD, čeka mnogo teškog posla."Mi smo u radnom raspoloženju. Ambasadori se vraćaju na posao u prestonicama (Rusije i SAD) nakon dogovora dvojice predsednika. Ruski ambasador u Vašingtonu ima više nego dovoljno posla da uradi. Posao će biti težak", izjavio je Peskov.Portparolka Bele kuće Džen Psaki saopštila je ranije da ženevski sastanak predsednika SAD i Rusija, Džozefa Bajdena i Vladimira Putina, nije doveo "ni do kakvih promena" u politici antiruskih sankcija Vašingtona. Po njenim rečima, zakon predviđa da SAD nastave da razmatraju sankcije, vezane za upotrebu hemijskog oružja.Pročitajte još:\n11:59 21.06.2021 (Osveženo: 01:15 26.08.2021)\nPrema rečima Peskova, Amerikanci su govorili da oni žele predvidljive i stabilne odnose sa Rusijom.\n"I mi smo više puta to govorili. Zaista nam treba predvidljivost", dodao je on.\nPortparol je rekao da će Rusija analizirati situaciju, videti kakve mogu biti sankcije SAD, razmotriti različite opcije.\n"Za sada je zaista prisutno prilično dosta nepredvidljivosti. Predvidljive su samo sankcije, koje su verifikovane", rekao je Peskov, dodajući da sa njihovom realizacijom nema nikakve veze predsednik Džozef Bajden.\nRuskog ambasadora u Vašingtonu Anatolija Antonova, nakon njegovog povratka u SAD, čeka mnogo teškog posla.\n"Mi smo u radnom raspoloženju. Ambasadori se vraćaju na posao u prestonicama (Rusije i SAD) nakon dogovora dvojice predsednika. Ruski ambasador u Vašingtonu ima više nego dovoljno posla da uradi. Posao će biti težak", izjavio je Peskov.\nPortparolka Bele kuće Džen Psaki saopštila je ranije da ženevski sastanak predsednika SAD i Rusija, Džozefa Bajdena i Vladimira Putina, nije doveo "ni do kakvih promena" u politici antiruskih sankcija Vašingtona. Po njenim rečima, zakon predviđa da SAD nastave da razmatraju sankcije, vezane za upotrebu hemijskog oružja.


Kontrola pristupa objektima – sigurnost uz TTM Control uređaj – TTM System\nIDENTIFIKACIJA (PREPOZNAVANJE) LICA KAO NAČIN DA SE VRŠI KONTROLA PRISTUPA OBJEKTIMA\nTTM Control je uređaj, koji je izuzetno pogodan za korišćenje u uslovima kada je neophodna kontrola pristupa objektima, određenim ustanovama i svim drugim mestima sa ograničenjima za pristup određenim licima u cilju sigurnosti. Kontrola pristupa je moguća zahvaljujući funkciji identifikacije (prepoznavanja) lica.\nKAKO SE VRŠI KONTROLA PRISTUPA OBJEKTIMA KORIŠĆENJEM TTM CONTROL UREĐAJA\nZa sve objekte kojima je neophodna identifikacija lica onih osoba kojima je zabranjen odnosno dozvoljen pristup (kontrola pristupa objektima) rešenje koje TTM System nudi je upotreba TTM Control uređaja, koji između ostalih ima i funkciju beskontaktnog prepoznavanja odnosno identifikacije lica. TTM Control vrši prepoznavanje lica u realnom vremenu na osnovu unetih podataka u bazu softvera, uz brzinu čitanja od 2s. Poređenjem unetih podataka i učitanih podataka se omogućava efikasna kontrola pristupa objektu. Baza podataka je kapaciteta 24.000 lica sa mogućnošću praćenja podataka. TTM Control softver, na osnovu učitanih podataka, kreira dve liste dostupne kompanijama, a na osnovu kojih se vrši kontrola pristupa objektima:\nKontrola pristupa objektima uz TTM Control uređaj!


Mađarska dobila podršku NATO da imenuje novog komandanta Kfora – evropro info\nMađarska je dobila podršku NATO da imenuje novog komandanta Kfora, izjavio je načelnik Generalštaba oružanih snaga te zemlje general Ferenc Korom i dodao da je međunarodna misija na Kosovu za Mađarsku “vojna operacija visokog prioriteta”.\n“Već dugo smo među najvećim kontributorima u toj misiji. Proteklih godina dodatno smo povećali učešće u Kforu odgovarajući potrebama NATO da popuni praznine u sposobnostima koje su nastale zbog povlačenja više zemalja. Na taj način naglašavamo snažnu posvećenost ne samo bezbednosti Zapadnog Balkana već suštinski doprinosimo naporima NATO da promoviše međunarodnu bezbednost u evroatlantskom regionu i šire”, naveo je Korom u intervjuu za Balkansku bezbednosnu mrežu.\nKorom je za taj portal podsetio da je Mađarska u proteklih pet godina imala dva puta funkciju zamenika komandanta Kfora a da je sada zvanično prihvaćeno i odobreno od NATO zvaničnika da preuzme i funkciju komandanta, pa oko toga više “nema pitanja”.\n“Vrlo smo ponosni što će predstavnik oružanih snaga Mađarske biti u mogućnosti da bude zadužen za ovu važnu oblast. Konačnu odluku vrha NATO i podršku naših partnera iz regiona tokom tog procesa smatramo očiglednim priznanjem za sve ono što smo učinili do sada”, rekao je on.\nOdgovarajući na pitanje kako Mađarska gleda na proces modernizacije naoružanja Vojske Srbije, Korom je rekao da su takvi koraci nužni da bi oružane snage bile spremne za buduće izazove i dodao da isto čini i Mađarska kroz projekat “Zrinski” koji predviđa nabavku novih tenkova, oklopnih vozila, samohodnih haubica, jurišnih pušaka, radara, sistema PVO i drugih sredstava naoružanja i vojne opreme.\n“Bilateralna saradnja sa Srbijom je dobra i napredovala je proteklih nekoliko godina. Imamo uravnoteženu vezu sa Vojskom Srbije na mnogim poljima, od zajedničkih vežbi do obuke i edukacije. Ipak, zbog pandemije smo morali da otkažemo ili odgodimo mnogobrojne vojne aktivnosti”, rekao je Korom i dodao da bi voleo da se nađe rešenje i nastavi sinhronovani rad mađarske i srpske vojske u misiji UN na Kipru, gde su zajedno boravili do 2018. godine.\nNaslovan Fotografija: Beta\nTags: KFOR, Mađarska, NATO, Srbija\nStano: EU od Beograda i Prištine ne traži međusobno priznanje


01.04.2014. / 12:31\nSARAJEVO, Ministar finansija i trezora BiH Nikola Špirić i direktor Kancelarije Evropske banke za obnovu i razvoj /EBRD/ u BiH Libor Krkoška potpisali su danas u Sarajevu ugovor o grantu u vrijednosti 4,4 miliona evra namijenjenih za projekat izgradnje i\n25.03.2014. / 14:33\nSARAJEVO, Ministar finansija i trezora BiH Nikola Špirić i direktor Kancelarije Evropske banke za obnovu i razvoj /EBRD/ u BiH Libor Krkoška ocijenili su da je stepen realizacije projekata koje kreditira EBRD visok, da su u proteklom periodu ulaganja bila\n14.02.2014. / 14:55\nBANJALUKA, Evropska banka za obnovu i razvoj /EBRD/ mogla bi u naredne tri do četiri godine za BiH obezbijediti oko 500 do 600 miliona evra, ili okvirno od 100 do 200 miliona evra na godišnjem nivou, izjavio je danas direktor\n13.02.2014. / 15:35\nBANJALUKA, Evropska banka za obnovu i razvoj /EBRD/ predstaviće sutra u Banjaluci Izvještaj o tranziciji za 2013. godinu u kojem su navedeni ključni elementi ekonomskog razvoja i mogućnosti prevazilaženja izazova u BiH i regionu.\nKrkoška: Uloženo više od 200 miliona evra\n13.02.2014. / 14:53\nSARAJEVO, Evropska banka za obnovu i razvoj /EBRD/ uložila je prošle godine više od 200 miliona evra u projekte privatnog sektora u BiH, što je prvi put od kada ova finansijska institucija posluje na prostoru BiH, izjavio je direktor Kancelarije\n29.01.2014. / 15:05\nBANJALUKA, Ministar saobraćaja i veza Republike Srpske Nedeljko Čubrilović i direktor Evropske banke za obnovu i razvoj /EBRD/ u BiH Libor Krkoška konstatovali su danas u Banjaluci da radovi na izgradnji autoputa od Doboja do Prnjavora teku planiranom dinamikom i\nSberbanci 10 miliona evra za mala i srednja preduzeća\n10.12.2013. / 10:21\nSARAJEVO, Evropska banka za obnovu i razvoj /EBRD/ odobrila je kredit od 10 miliona evra Sberbanci u BiH za kreditiranje malih i srednjih preduzeća.\nObezbijeđena sva dokumentacija za autoput od Doboja do Prnjavora\n06.12.2013. / 16:52\nBANJALUKA, Ministar saobraćaja i veza Republike Srpske Nedeljko Čubrilović istakao je danas, tokom razgovora sa direktorom Evropske banke za obnovu i razvoj /EBRD/ u BiH Liborom Krkoškom, da izgradnja autoputa od Doboja do Prnjavora teče planiranom dinamikom.\nSutra potpisivanje ugovora za projekat centralnog grijanja na Palama\n22.10.2013. / 14:41\nSARAJEVO, U Sarajevu će sutra biti potpisan ugovor o garanciji kojim će za projekat centralnog grijanja na Palama biti omogućena dodjela 4,5 miliona evra kredita Evropske banke za obnovu i razvoj /EBRD/ uz grant EU od dva miliona evra.\nNova strategija EBRD-a za BiH\n29.05.2013. / 15:43\nSARAJEVO, Predsjedavajući Savjeta ministara BiH Vjekoslav Bevanda razgovarao je danas u Sarajevu sa direktorom Kancelarije Evropske banke za obnovu i razvoj /EBRD/ u BiH Liborom Krkoškom o novoj strategiji te banke za BiH čija je izrada u toku.\n10.09.2012. / 13:11\nOd EBRD-a za mala i srednja preduzeća 10 miliona evra\n29.08.2012. / 15:32\nSARAJEVO, Evropska banka za obnovu i razvoj /EBRD/ nastavlja da podržava sektor realne ekonomije u BiH kreditnom linijom od 10 miliona evra za Inteza Sanpaolo banku iz koje će biti kreditirana mala i srednja preduzeća.\nU septembru prezentacija za privatne koncesije za Koridor “Pet ce” u RS\n23.08.2012. / 9:20\nSARAJEVO, U septembru će u Londonu biti održana prezentacija za privatne koncesije za dionicu Koridora “Pet ce” kroz Republiku Srpsku – najavio je direktor kancelarije EBRD-a u BiH Libor Krkoška.


Korisnici YouTube-a nezadovoljni algoritmom ovog servisa\nKorisnici YouTube-a nezadovoljni algoritmom ovog servisa – Personal magazin\nNeke od najvećih zvezda YouTube-a kritikovale su ovaj sajt zbog „eksperimentisanja“ sa načinom isporuke video snimaka njihovim pratiocima. Bez najave, YouTube je počeo testiranje algoritma koji je promenio redosled video…\nNeke od najvećih zvezda YouTube-a kritikovale su ovaj sajt zbog „eksperimentisanja“ sa načinom isporuke video snimaka njihovim pratiocima.\nBez najave, YouTube je počeo testiranje algoritma koji je promenio redosled video snimaka na listama koje vide prijavljeni korisnici.\nEksperiment je otkriven kada su korisnici počeli da se žale na društvenim mrežama.\nJedna od zvezda YouTube-a kaže da je to najgora odluka tog sajta u poslednjih nekoliko godina. Ipak, YouTube ne odustaje od eksperimenta.\nNa početku, lista video snimaka koju dobija prijavljeni korisnik YouTube-a bila je hronološka lista snimaka sa svih kanala na koje se korisnik „pretplati“. Sistem je omogućavao ljudima da kreiraju personalizovanu listu sadržaja koju kače njegovi omiljeni nalozi.\nIpak, mnogi kreatori videa su se žalili da se neki od njihovih snimaka uopšte ne pojavljuju u ovakvim listama, postavljajući pitanje da li YouTube manipuliše redosledom na listi i na taj način produžava vreme ostanka na sajtu i povećava prihod od oglasa.\nEksperiment YouTube-a, za koji na sajtu tvrde da se pojavljuje samo kod „malog broja“ korisnika, menja redosled prikazivanja snimaka. Umesto prikazivanja najskorije postavljenih na vrhu, YouTube tvrdi da ih ređa po prioritetu „šta bi ljudi želeli da gledaju“.\n„Kada se pretplatim na neki YouTube kanal, to znači da želim više sličnog sadržaja„, kaže kreator videa Geri K.\n„Ne očekujem da me YouTube na silu tera da vidim ono što on misli da ja treba da vidim. Imam skoro 47 hiljada pretplatnika, ali i dalje dobijam pitanja da li sam prestao da kačim snimke„.\nVideo bloger za moderne tehnologije Markes Braunli, koji ima više od šest miliona pretplatnika, kaže da je ređanje snimaka po prioritetu „šta oni misle da mi želimo da vidimo“ zapravo „poslovni potez„. „Postoji dugme za pretplatu. Ljudi odluče da se pretplate. Žele da vide sve od tog korisnika. Ako ne žele – ukinuće pretplatu„, dodaje on.\n„Ljudi koriste odeljak za pretplatu upravo da bi izbegli razne algoritme na platformi„, kaže Šon Meklaflin koji pravi snimke o video igricama pod korisničkim imenom Jacksepticeye. „Sačuvajte algoritme za naslovnu stranicu i stranicu sa preporukama.“\nAlfi Dej, modni video bloger koji ima više od pet miliona pretplatnika, kaže da je ovo bila „najgora odluka YouTube-a u poslednjih devet godina, koliko se bavim kreiranjem video snimaka„.\nYouTube tvrdi da se eksperiment pojavljuje samo kod „malog broja“ korisnika. Naglašavaju da je „personalizovana“ lista jedna od opcija i da nemaju planove da u potpunosti uklone hronološku listu.\nIpak, u YouTube-u kažu za BBC da su ljudi sa „personalizovanim“ listama proveli više vremena gledajući video snimke.\nYouTube je promenio svoje prioritete – sa broja pregleda, na video snimke koji duže zadržavaju korisnike. Kreatori snimaka sada se podstiču da prave duže snimke koji će zadržati korisnike na sajtu.\nOva promena pojašnjava zašto su nekadašnji kratki snimci, poput onih iz kategorije „uradi sam“ ili „kako uraditi“, sada čak i duži od 10 minuta.\n„Testiramo podešavanje koje bi omogućilo korisnicima da sortiraju svoju listu prema sadržaju kome se inače najviše posvećuje„, stoji u saopštenju kompanije.\n„Ovo je samo jedan od mnogih malih eksperimenata koje stalno imamo na YouTube-u.“\nJedan od autora snimaka predlaže YouTube-u da poboljša svoju komunikaciju o eksperimentima sa algoritmom.\n„Samo nam recite ili javite e-poštom pre nego što počnete eksperiment„, kaže Set Braun. „Nije to tako teško„.\nKorisnici YouTube-a nezadovoljni algoritmom ovog servisa was last modified: May 30th, 2018 by Redakcija


Rab: Postignuti sporazum gori je od ostajanja u EU\nSporazum o "Bregzitu" koji je postignut između Velike Britanije i EU gori je od ostajanja u Uniji i biće odbačen u britanskom parlamentu, izjavio je bivši britanski ministar za "Bregzit" Dominik Rab.\nOn je za Bi-Bi-Si rekao da je neophodno potražiti "alternative" ukoliko Parlament ne podrži sporazum, uključujući opciju da Velika Britanija ostane u EU.\nRab je naglasio da on ne zagovara ostajanje Velike Britanije u EU.\n"Ukoliko biste mi izneli uslove ovakvog sporazuma ili ostajanja u EU, mislim da je sporazum gori, zato što će da nas obaveže na ista pravila, ali bez kontrole i prava glasa o njima", istakao je Rab, koji je ranije podneo ostavku zbog neslaganja sa planom britanskog premijera Tereze Mej za "Bregzit".\n"Raša tudej" piše da bi izjave Raba mogle da daju nadu onima, koji zagovaraju ostajanje Velike Britanije u EU, da bi se "Bregzit" mogao zaustaviti ili da bi se mogao organizovati novi referendum.\nPoslanik laburista Dejvid Lemi rekao je da, ukoliko je poslanicima dozvoljeno da se predomisle, da bi to trebalo dozvoliti i narodu.\nMejova je juče u parlamentu predstavila konačan sporazum sa EU.\nMnogi poslanici u parlamentu usprotivili su se konačnom sporazumu, a među njima i pojedini saveznici Mejove.\nBritanski premijer rekla je ranije danas da EU neće ponovo pregovarati o "Bregzitu" ako britanski parlament odbaci aktuelnu verziju sporazuma.\n"Velika Britanija će bez sporazuma platiti znatno manji iznos"


Suđenje Šariću: Nastavljeno ispitivanje Jerkovića - KRIK\nSuđenje Šariću: Nastavljeno ispitivanje Jerkovića\nObjavio/la KRIK.rs mart 29, 2016\nMile Jerković, ključni svedok tužilaštva u postupku protiv Darka Šarića za pranje novca, tri dana odgovara na pitanja optuženog Radovana Štrpca.\nŠtrbac je, kao i juče, ispitivanje posvetio pokušaju da diksredituje svedoka, pa su tako njegova pitanja bila usmerena na Jerkovićevo obrazovanje, na firme koje je kupio u privatizaciji kao i na sudske postupke koji su se protiv njega nekada vodili ili se trenutno vode.\nJerković koji je osuđuvan zbog šverca cigareta devedesetih godina, u privatizaciji je kupio dvadesetak vojvođanskih preduzeća. Kako je ispričao, neke od ovih firmi prodao je Šariću, a posrednik u tom poslu bio je Štrbac. Ove kompanije, navodi tužilaštvo, Šarićeva grupa koristila je da novac stečen prodajom droge ubaci u legalne tokove.\nŠtrbac je danas Jerkovića propitivao i o njegovim poslovima i firmama koje se ne spominju u optužnici. Na to je reagovao zamenik tužioca za organizovani kriminal Saša Ivanić navodeći da Štrbac zloupotrebljava svoja prava u postupku i iscrpljuje svedoka.\nSudija Siniša Petrović u više navrata opominjao je optuženog, a potom rešio da ne dozvoli pitanja koja nisu u vezi sa događajima iz optužnice što je izazvalo negodovanje Štrpca.\n„Stavljam primedbu na vođenje postupka s obzirom da se vodi tendenciozno da se zaštiti imovina Mileta Jerkovića, da se on zaštiti od krivične odgovornosti i izdražavanja kazne i da se zaštiti njegova pljačkaška privatizacija“, rekao je Štrbac i dodao da će nastaviti da postavlja pitanja. Štrbac je rekao i da će zatražiti izuzeće sudije jer mu nije dozvoljeno da utvrdi da svedok govori neistine.\nSud je odlučio da ograniči vreme optuženom Štrpcu za ispitivanje svedoka, pa će mu biti omogućeno da postavlja pitanja još sutra.


12. januara 2021. - 18:27\nObaveštenje o preuzimanju mernog uređaja i opreme, kao i ugovor u dva primerka, dostavljeni su korisnicima sistema na adresu uručenja računa za električnu energiju – objašnjavaju u EPS-u. – Jedan potpisan primerak ugovora potrebno je vratiti nadležnom ogranku „EPS distribucije“ na naznačenu adresu, u roku od osam dana. Ugovor može potpisati samo korisnik sistema ili osoba koja ima zakonsku punomoć. Ukoliko neko nije kod kuće ili iz opravdanih razloga ne potpiše u roku od osam dana, moći će i naknadno to da uradi.\nPrethodni tekstPodela industrijske soli u Zemunu\nSledeći tekstSimbiozom biljaka i riba do visokih prinosa i ekološke proizvodnje


Vučić: Isplata pomoći građanima sa Kosova počinje 20. maja\nPredsednik Srbije Aleksandar Vučić objavio je danas na Instagramu da će ovog meseca početi isplate novčane pomoći građanima, navodeći da će prvi pomoć dobiti 6. maja penzioneri, a kasnije tokom meseca i ostali građani, prenosi Tanjug.\nVučić je precizirao da će, 6. maja biti isplaćeno 30 evra pomoći i podrške svim penzionerima, a dan kasnije korisnicima socijalne pomoći i zaposlenima u zavodima za izvršenje krivičnih sankcija.\nKako je dodao, 10. maja će biti isplaćeno 50 odsto mininalca srpskim preduzetnicima - malim, srednjim i velikim preduzećima.\nPredsednik Srbije je istakao da će 12. maja početi isplata po 30 evra svim ostalim građanima koji su se prijavili.\n"Već 20. maja krećemo sa isplatom 100 evra za sve građane srpske nacionalnosti koji su se prijavili na Kosovu i Metohiji i 200 za nezaposlene na Kosovu i Metohiji. Odmah potom krećemo s drugom tranšom od 600 evra za naše prevoznike", najavio je Vučić.\nNastavljena blokada prelaza Brnjak i Jarinje\nAdministrativni prelazi na severu Kosova Brnjak i Jarinje i dalje su pod blokadom zbog protesta Srba nezadovoljnih odlukom prištinskih vlasti o ukidanju tablica sa neutralnom oznakom.\nStano: Petković i Bisljimi u sredu u Briselu\nPortparol EU Peter Stano potvrdio je da će se glavni pregovarači Beograda i Prištine Petar Petković i Besnik Bisljimi sastati u sredu, 29. septembra, u Briselu. Prethodno je Stano naglasio da će "prvi pozitivan korak" u rešavanju trenutne situacije na Kosovu biti dolazak glavnih pregovarača u Brisel.\nVučić i Kurti u Briselu do kraja nedelje?\nGlavni pregovarači Kosova i Srbije će se najverovatnije sastati u toku ove nedelje u Briselu, objavio je danas na redovnoj konferenciji za medije portparol Evropske unije Peter Stano, prenosi Slobodna Evropa.\nRad Opštine Severna Mitrovica obustavljen zbog kovid pozitivnih\nZbog četiri službenika, kojima je tokom vikenda potvrđen pozitivan test na koronavirus, Opština Severna Mitrovica obustavlja rad do daljeg. Ovo je za Kontakt Plus radio, potvrdila zamenica gradonačelnika Opštine Severna Mitrovica Adrijana Hodžić.\nVučić: Posvećeni očuvanju mira\nPredsednik Srbije Aleksandar Vučić izjavio je u razgovoru sa ambasadorima Kvinte da je Srbija posvećena očuvanju mira i poštovanju Briselskog sporazuma, ali da nikako neće dozvoliti poniženje ni države, ni njenih građana, saopšteno je iz njegovog kabineta.\nKriza na severu i predizborna kampanja\nEpidemiološka situacija na Kosovu je izvesna prepreka da se predizborna kampanja odvija u redovnim uslovima, a RTV Kim je želela da sazna da li su uspostavljanje reciprociteta u vezi sa srpskim tablicama od 17. oktobra i događaji koji su potom usledili na Brnjaku i Jarinju takođe uticali na njen tok. Analitičari iz Beograda i Mitrovice imaju različita mišljenja.\n27.09.2021 Nastava "uživo" za osnovce i srednjoškolce na centralnom Kosovu (409)\n27.09.2021 Rama: Doći će dan kada će Srbija priznati Kosovo (337)\n27.09.2021 Gradonačelnici opština sa severa razgovarali sa komandantom KFOR-a (253)\n27.09.2021 Kriza na severu i predizborna kampanja (229)\n27.09.2021 Film "Toma" premijerno u Gračanici (227)\nSeptembar 2021 11 (491)


Avio kompanija omogućila kupovinu avio karata kriptovalutama | Play Travel\nAvio kompanija omogućila kupovinu avio karata kriptovalutama\nDa li kriptovalute osvajaju i avioindustriju?\nAvio kompanija Far Eastern Air Transport, ogranak kompanije FAT Taiwan Inc., objavila je da će uskoro svojim putnicima omogućiti da kupe avio karte putem kriptovaluta.\nNa ovaj način ona je postala jedna od retkih avio kompanija koja je odlučila da prihvati bitcoin uplate, a putnici osim samih avio karata mogu da plate i sve ostale dodatne usluge avio kompanije Far Eastern Air Transport.\nKako ističu u avio kompaniji, cilj im je da postanu pionir u avio industriji, jer kriptovalute predstavljaju budućnost za sve sektore uslužne delatnosti u turizmu.\nAvio kompanija Far Eastern Air Transport trenutno obavlja letovu u istočnoj i jugoistočnoj Aziji, uključujući tu letove za Japan, Kambodžu, Filipine, Južnu Koreju, kao i brojne destinacije na Tajvanu.\nStručnjaci objašnjavaju da je odluka avio kompanije veoma logična obzirom na popularnost kriptovaluta u ovom delu sveta gde sve veći broj kompanija odlučuje da prihvati uplate putem bitcoin-a i drugih kriptovaluta kako bi privukli što veći broj klijenata.\nDa li smatrate da je ovo pametan potez tajvanske avio kompanije? Da li bi i druge avio kompanije trebale da slede ovaj primer? Podelite vaše mišljenje sa drugim posetiocima našeg sajta!\nWizz Air uspostavlja liniju Tuzla Baden-Baden\nEurowings pokreće novu liniju iz Tivta\nQatar Airways – 48 sati promotivnih cena


Beta 18. aprila 2019. 18:10\nOko 300 učenika iz pet osnovnih škola u Zrenjaninu učestvovalo je danas u takmičenju u poznavanju digitalnih tehnologija i bezbednosti na internetu u okviru kampanje IT karavan koju organizuje Ministarstvo trgovine, turizma i telekomunikacija (MTTT).\nDržavna sekretarka u tom ministarstvu Tatjana Matić poručila je djacima da uprkos tome što su pokazali da znaju koje su opasnosti na internetu, moraju da budu obazrivi i da to znanje i primene u praksi, navodi se u saopštenju MTTT-a.\nOna je osnovce podsetila i da za savete, informacije i prijave mogu da se obrate Nacionalnom kontakt centru za bezbednost dece na internetu ili putem portala „Pametno i bezbedno“.\nČetvrta školska kampanja Ministarstva trgovine, turizma i telekomunikacija, koja promoviše i edukuje osnovce o primeni digitalnih tehnologija u učenju, kao i o načinima zaštite od zloupotreba tehnologija, počela je u Beogradu 16. aprila.\nU takmičenju „Faca interneta“ učestvuje ukupno 25 škola iz pet gradova, a pobednički timovi iz svakog grada provešće edukativni vikend u Naučno istraživačkoj stanici „Petnica“, gde će se pripremati za finale koje će biti održano u Domu omladine u Beogradu, 22. maja, navodi se u saopštenju.


POMOĆ OPŠTINE STARI GRAD ZADUŽBINI ILIJE M. KOLARCA – Stari grad\nStari grad » Vesti » POMOĆ OPŠTINE STARI GRAD ZADUŽBINI ILIJE M. KOLARCA\nPOMOĆ OPŠTINE STARI GRAD ZADUŽBINI ILIJE M. KOLARCA\nU Zadužbini Ilije M. Kolarca, zahvaljujući opštini Stari grad, završeni su radovi na popravci krova iznad hola i dela ka Velikoj dvorani, kojima je sprečeno dalje prokišnjavanje i propadanje hola koncertne sale, jedne od najakustičnijih muzičkih dvorana u svetu. Takođe, urađena je zamena dotrajale prozorske stolarije, kao i opremanje toaleta na četvrtom spratu zgrade, koji dugo nisu bili u funkciji. Opština je za ove, neohopdne radove izdvojila 2,6 miliona dinara.\n– Objekat ima više od četiri i po hiljade kvadratnih metara i samo redovnim investicionim održavanjem možemo da stvaramo uslove za rad Kolarca kao značajne kulturne ustanove Beograda i Srbije. Saradnja opštine i Zadužbine je primer kako se ulaganje lokalne samuprave vraća široj društvenoj zajednici kroz nove programe u oblasti kulture, umetnosti i dodatnog obrazovanja sadašnjih i budućih generacija umetnika i publike – kaže Jasna Dimitrijević, direktorka Zadužbine Ilije M. Kolarca.\nKolarac je 2013. takođe, zahvaljujući sredstvima opštine, obnovio binu koncertne dvorane, opremio nekadašnje ateljee u kreativne radne prostore, i izvršio zamenu dela unutrašnje fasadne stolarije u programskim salama.\nPrevious PostPrevious MUZIČKA ŠKOLA „MOKRANJAC“ U NOVOM RUHU\nNext PostNext RASPISAN JAVNI KONKURS ZA FINANSIRANJE PROJEKATA NEVLADINIH ORGANIZACIJA U 2015. GODINI


Bez obzira što po Ustavu zdravstvo nije u nadležnosti BiH, Bećirović je preduzeo prve korake, te je u parlamentarnu proceduru uputio izmene odnosno dopune dva zakona - Zakona o Savetu ministara BiH i Zakona o ministarstvima i drugim organima uprave BiH.\nZakonodavno-pravni sektor PS BiH već je dao zeleno svetlo, odnosno rekao da su zakoni napisani u skladu s pravilima za izradu propisa, a sada je sve na parlamentarnim domovima.\nBećirović podseća da je oblast zdravstva u BiH, prema trenutnim ustavnim rešenjima, u nadležnosti Republike Srpske, u podeljenoj nadležnosti FBiH i kantona, te u nadležnosti Brčko distrikta.\nKako kaže, ključni problemi zdravstvenog sektora u BiH su neujednačen pristup zdravstvenoj zaštiti na celoj teritoriji BiH, nizak nivo kvaliteta usluga, nedostatak poverenja stanovništva u zdravstveni sektor i korupcija u zdravstvu.\nVeliki problem predstavlja i neadekvatan i netransparentan sistem finansiranja, te velika akumulirana uzajamna dugovanja ustanova u sistemu zdravstvene zaštite, kao i dugovanja prema dobavljačima, uglavnom za lekove i medicinska sredstva. Zato je jasno da se više ne sme čekati sa reformama i da se pod hitno mora formirati ministarstvo zdravstva BiH, koje bi preduzelo odgovarajude mere na uklanjanju, ili bar ublažavanju, posledica ovakvog stanja, te stvaranju pretpostavki za budući razvoj celokupnog sistema, a na taj način i za veći nivo zdravstvene zaštite stanovništva u celoj BiH – naveo je Bećirović u obrazloženju.\nIako zagovara imenovanje još jednog, desetog ministra u Savetu ministara BiH, zanimljivo je da Bećirović tvrdi da usvajanje ovakvog zakona ne iziskuje dodatne troškove iz budžeta BiH.\nPrema planovima Bećirovića, ministarstvo zdravstva BiH bilo bi nadležno, između ostalog, za razvijanje sistema kvalitetne zdravstvene zaštite u BiH, usklađivanje zdravstvenog sistema BiH sa standardima EU, poslove iz oblasti zaštite od zračenja i radijacione bezbednosti, upravljanje medicinskim otpadom.\nNenad Stevandić, predsednik Srpskog kluba poslanika u Predstavničkom domu BiH i zamjenik direktora UKC RS, smatra da Bećirovićeva inicijativa nema nikakve veze sa zdravstvenim sistemom, nego sa pokušajem „uništavanja institucija Srpske“.\nBećiroviću je jasno da sistem zdravstva ne funkcioniše zbog nesaradnje kantona i neregulisanih obaveza između njih i Federalnog ministarstva zdravlja. A, to se ne može rešiti tako što će se ukidati Ministarstvo zdravlja RS, nego poboljšati vlastita organizacija. Ne može RS, koja je sjajno organizovana u bolničkom i u vanbolničkom sistemu, u primarnoj zdravstvenoj zaštiti, da bude žrtva katastrofalne organizacije na nivou FBiH. Ne može se ono što je dobro udruživati sa onim što nije dobro da bi bilo funkcionalno. Denis Bećirović se ponaša klasično, po stereotipu koji oni guraju od 1992, i nema nikakve veze sa onim što je funkcionalno zdravstvo, nego sa onim što je politički projekat uništavanja institucija RS. Neka Srpsku, koja funkcioniše, ostave na miru, ili neka se barem na nju ugledaju – kaže Stevandić za Srpskainfo.\nŠefica Kluba poslanika SNSD u Predstavničkom domu BiH, Snježana Novaković Bursać, smatra da je takav populizam, kao što je inicijativa Denisa Bećirović, teško i komentarisati.\n- To su toliko besmislene inicijative, ali ukoliko moram da kažem, tu nema ni slova uporišta u Ustavu. Mi imamo nameru da jačamo svoj zdravstveni sistem u koji smo kao RS toliko uložili i koji nama kao Republici toliko znači - kaže Novaković Bursać, koja je i pomoćnica direktora Zavoda za fizikalnu medicinu i rehabilitaciju „Dr Miroslav Zotovića“ u Banjaluci.\nStanić: Ne mogu dva neuređena sistema da naprave uređen\nPredsednik Odbora za zdravstvo SDS Slobodan Stanić takođe je protiv ministarstva zdravstva na nivou BiH, ali za to ima drugačiju argumentaciju.\n- Ne mogu se dva neuređena sistema kompilirati, pa dobiti treći sistem uređen. Znači, puna nadležnost u zdravstvu je data entitetima. Oni moraju i mogu da srede svoj zdravstveni sistem, a time neće biti potrebe za formiranjem bilo kakvog zajedničkog ministarstva - kaže Stanić za Srpskainfo.\nStevanović: Zdravstveni sistem za sada uspeva da funkcioniše\n"RADITE ILI PODNESITE OSTAVKU" Bećirović pozvao Čovića da sazove sednicu, na čekanju više od 30 ZAKONA\nŽUNIĆ OŠTRO PORUČIO "Bećirović jedino što zna to je da mrzi Republiku Srpsku"\nMIGRANTI PRITIŠĆU, GRANICA NA ČEKANJU Propala inicijativa o zapošljavanju 309 policijaca\n"NEMA PACIJENATA SA SUMNJOM NA KORONAVIRUS" U resornom ministarstvu FBiH o informacijama koje stižu SA SVIH STRANA


Osma SEE Automotive konferencija Connect&Supply 2022\nU hotelu Crowne Plaza u Beogradu održava se Osma SEE Automotive konferencija Connect&Supply koju organizuje Automobilski klaster Srbije – AC Serbia, uz podršku Razvojne agencije Srbije i Nemačke organizacije za međunarodnu saradnju GIZ, kroz projekat za podršku razvoja privatnog sektora u Srbiji, u okviru Nemačko-srpske razvojne saradnje. Na Konferenciji se okupilo preko 250 učesnika iz više od 150 kompanija u oblasti automobilske industrije iz Jugoistočne Evrope.\nDigitalna transformacija i zelena agenda predstavljaju centralne teme ovogodišnje konferencije, a cilj skupa je podsticanje razvoja automobilske industrije u regionu, razmena iskustava, uspostavljanje poslovnih kontakta i upoznavanje učesnika sa aktuelnim trendovima i izazovima u ovoj industriji.\nKonferenciju je otvorio Igor Vijatov, direktor Automobilskog klastera Srbije, koji je učesnicima poželeo uspešan rad i puno novih poslovnih kontakata i izrazio svoje zadovoljstvo prisustvom više od 150 kompanija, od kojih više od polovine čine gosti iz inostranstva. Katarina Obradović-Jovanović, pomoćnica ministra privrede u Vladi Republike Srbije istakla da je Ministarstvo privrede partner automobilskog sektora u Srbiji.\n– Ministarstvo pomaže kako strane investitore, tako i domaće kompanije na putu integracije u međunarodne dobavljačke lance. Takođe, podrška se posebno ističe u novoj Strategiji industrijske politike Srbije, a biće obuhvaćena i novom Strategijom za podršku malim i srednjim preduzećima – objasnila je Obradović-Jovanović.\nTomislav Knežević, vođa projekta podrške privatnom sektoru ispred Nemačke razvojne saradnje je napomenuo da će GIZ i dalje podržavati rad klastera i njegovih članica.\n– Glavne teme će biti podrška pri zelenoj transformaciji, digitalizacija privrede i priprema srpskih firmi za uključenje u međunarodne lance dobavljača. Aktivnosti će imati za cilj da odgovore na globalne izazove kao što su novi zakoni o dobavljačkim lancima u zemljama Evropske unije – istakao je Knežević.


Priručnici i uputstva - Mreža za afirmaciju radioamaterskog pokreta\nRMZO Priručnici i uputstva\nOsnovni cilj Radio mreže za opasnost Crne Gore je upravo edukacija radio-amatera za učestvovanje u vanrednim situacijama i situacijama komunikacione krize kada je potrebno uspostaviti kvalitetnu komunikacionu mrežu za razmjenu poruka koja ima za cilj da pomogne kako profesionalnim službama tako i samoj javnosti.\nOsim što se realizacija ovog cilja ostvaruje kroz zajedničke treninge, terenske vježbe i međusobnu razmjenu iskustava, edukcija i upoznavanje radio-amatera sa ovom temom je primarni zadatak radne grupe koja se stara da na što bolji i pragmatičniji načim upiti radio amatere u sve procedure i postupke kojim oni mogu doprinijeti u vanrednim situacijama.\nOvdje možete naći sve Priručnike i uputstva koje je radna grupa Radio mreža za opasnost Crne Gore prirpemila ne samo za radio-amatere već i sa sve ostale koji žele da se upoznaju sa ovom temom.\n1.) RMZO Priručnik – Komunikacije u vanrednim situacijama predstavlja osnovni dokument i polaznu tačku djelovanja radio-amatera u vanrednim situacijama a time i Radio mreže za opasnost Crne Gore. Usklađen je sa svim preporukama IARU-a i na vrlo pragmatičan način sagledava sve aspekte i mogućnosti na koje radio-amateri mogu biti korisni onda kada je to najpotrebnije. Takođe, ovaj priručnik razjašnjava hijerarhiju radio mreže za opasnost i opisuje više modela njenog funkcionisanja u zavisnosti od obima saobraćaja i vrste vanredne situacije.\nOstali Priručnici i uputstva koja se tiču specifičnih pozicija i vrsta rada unutar radio mreže za opasnost biće naknadno objavljeni.


PRIJEDOR, GRADIŠKA - Na području Republike Srpske prvi put poslije nekoliko godina je dobro rodila šljiva, prema riječima voćara najbolje su rodile čačanske sorte, a najveći rod se očekuje na području Potkozarja.\nDragoja Dojčinović, predsjednik Udruženja voćara Republike Srpske, rekao je za "Nezavisne novine" da je ovo dobra godina po pitanju šljiva.\n"Zavisno od regiona negdje su rodile, a negdje su podbacile, ali rod je svakako bolji u odnosu na prethodnu godinu. U jednom dijelu Potkozarja su dobro rodile, dok je zato jedan dio Majevice znatno podbacio", rekao je Dojčinović.\n"Najbolje su rodile čačanska rana i čačanska rodna, dok je stenli podbacio ove godine. On je bio u fazi oplodnje kada su temperature bile promjenjive pa je to uticalo na njegov rod", rekao je Dojčinović.\n"Očekujemo solidne cijene, ali gledajući sada aktuelne sorte voća - trešnju i jagodu cijene su dosta niske, pa ako bi bilo tako i sa šljivama voćari neće biti zadovoljni", rekao je Dojčinović.\n"Ove godine očekujemo pristojan rod, ali je još rano govoriti sa sigurnošću. Ljeto još nije ni nastupilo i vidjećemo u narednom periodu ko će biti te sreće da bere voće", rekao je Marjanović.\n"To je i dalje podnošljivo, iako skoro svaka kiša znači i led na nekom području, tako da smo optimisti s jednom dozom opreza", dodao je Marjanović.\n"Gdje se voće održava i njeguje te gdje se primjenjuju zaštita i ishrana - tu je stanje zasad prilično dobro i tu se može očekivati dobar prinos, pod uslovom da nije bilo leda", istakao je Marjanović.\nKako je za "Nezavisne novine" rekao Nikola Vukota, voćar iz Gradiške, sezona šljiva je zasad obećavajuća.\n"Najbolje su rodile čačanske sorte, dok je stenli svoj rod sveo na 50 odsto i on je pola-pola", rekao je Vukota.\n"Ne očekujem visoke cijene jer je čačanska sorta rodila u svim krajevima, a kada je rod veći onda je cijena manja", rekao je Vukota.


Proslava 56 godina nezavisnosti Alžira - Novosti - Turistički svet\nProslava 56 godina nezavisnosti Alžira\nPovodom 56. godišnjice nezavisnosti Narodne Demokratske Republike Alžir, u Beogradu, ambasador Alžira, Abdelhamid Šebšub, priredio je svečani prijem u svojoj rezidenciji, u znak sećanja na dan kada su, 5. jula 1962. godine, borci Alžirske revolucije, izvojevali pobedu. Antikolonijalna borba alžirskog naroda – Alžirski rat za nezavisnost – smatra se jednim od najvećih događaja u istoriji XX veka. Ta borba, uticala je na stvaranje mnogih država kolonizovane Afrike, i u temelju preokrenula tok istorije Afrike.\nAmbasador Abdelhamid Šebšub je najpre zahvalio gostima na prisustvu, podsećajući na to da zajednički dele istorijski trenutak, koji obeležava godišnjicu nezavisnosti Alžira. Ovaj dan, koji obeležava kraj perioda dugog 132 godine života alžirskog naroda u represiji, nepravdi i poniženju. Ovaj dan se smatra i danom pobede, koja je usledila posle otpora i narodno-oslobodilačkog rata, koji je vodio alžirski narod protiv francuskog kolonijalizma, da bi konačno došao do svoje slobode, nezavisnosti i suvereniteta.\nAmbasador je ukazao na to da je ovo je prilika da se poklonimo senima hrabrih boraca i podsetio na hrabrost i borbu tih ljudi, koji su bili snaga vojske nacionalnog oslobođenja, i čija posvećenost svima nama, i prisutnim mladim oficirima Narodne Nacionalne armije, koji su danas sa nama, treba da služi za primer.\nVelika je čast što su nas danas i visoki oficiri Narodne nacionalne armije iz Alžira, sticajem srećnim okolnosti, počastvovali svojim prisustvom. Ovaj dan nas podseća i na podršku koju su Jugoslavija i predsednik Tito pružali alžirskom narodu tokom godina borbe i kojima danas takođe odajemo počast.\nIskoristio je i ovu priliku da oda posebno priznanje Stevanu Labudoviću, koji nas je napustio prošlog novembra. "Stevan je uvek bio srećan kada je bio u prilici da sa Alžircima podeli radost, ali danas, po prvi put, nije među nama. Međutim, sa nama je njegova supruga Ružica, kojoj, u ime svih vas, želim dobrodošlicu“.\nKao što znate, izjavio je ambasadaor, 5. jul je praznik mladosti, a mladost jedne zemlje je njena budućnost, i zbog toga je alžirska vlada, odmah po sticanju nezavisnosti, postavila obrazovanje kao prioritet razvojne politike, gradeći osnovne i srednje škole i univerzitete, kako bi svi građani Alžira imali pristup znanju i obrazovanju, koje su im bili uskraćeni tokom kolonijalnog perioda.\nNa ovaj dan, prethodnih godina, Ambasada Alžira je organizovala i ceremoniju dodeljivanja činova oficirima na školovanju koji su proizvedeni u viši čin. Ove godine, nije bilo uručivanja činova, i to ne zato što alžirski oficiri na školovanju to nisu zaslužili, već jednostavno, izjavio je ambasador, zato što za to još nije došao pravi trenutak, kada je reč o napredovanju.\nKoristeći svečanu atmosferu, ambasador Šebšub je napomenuo da je među prisutnima i jedan mladi Alžirac, kome danas može da se oda priznanje. Radi se o Lasal Abderahmanu, koji je upravo položio veliku maturu i koji zaslužuje aplauz prisutnih, kao podršku. Ambasador je rekao da i svima ostalima želi isti uspeh u učenju, i pozvao sve da se i dalje trude, kako bi bili najbolji i na najbolji način predstavljali svoju zemlju.\nPrijemu su prisustvovali alžirski diplomati, visoki oficiri Narodne nacionalne armije, koji su u poseti Beogradu, članovi alžirske zajednice, članovi Društva prijatelja Alžira, predstavnici srpskih kompanija, koje su poslovno prisutne u Alžiru, predstavnici medija, te brojni vojni stažisti, koji su na stručnom usavršavanju u Srbiji.\nDomaćini su priredili bogatu alžirsku trpezu, uz kus kus, alžirska vina, i urme, za koje se veruje da su među najboljima na svetu.


O YETTELU O NAMA USLOVI KORIŠĆENJA YETTEL NALOG USLOVI KORIŠĆENJA\nYettel nalog – Uslovi korišćenja\nKorišćenjem Yettel naloga (u daljem tekstu Nalog) saglasni ste sa Uslovima korišćenja (u daljem tekstu Uslovi) kao i njihovim budućim revizijama i verzijama.\nUslovi će biti povremeno ažurirani ili menjani nakon čega će biti objavljivani na Yettelovim veb-sajtovima. Yettel nalog je vlasništvo kompanije Yettel d.o.o., Omladinskih brigada 90, 11070 Novi Beograd (u daljem tekstu Yettel).\nNamena usluge Yettel nalog je kreiranje i administriranje jednog korisničkog naloga pomoću kojeg korisnik može da se loguje na druge Yettelelove servise koji zahtevaju log-in.\nNalog je namenjen fizičkim licima bez obzira na na to da li koriste usluge kompanije Yettel ili ne (u daljem tekstu Korisnik). Korisnik Yettel naloga je lice koje je prošlo celokupan proces registracije, tj. uspešno završilo proces registracije naloga aktiviranjem linka za potvrdu dobijenim putem imejla, ili upisivanjem jednokratnog koda koji korisnik dobija putem SMS poruke .\nII Registracija i korišćenje Yettel naloga\nDa bi Korisnik mogao da koristi Yettelove servise, neophodno je da registruje svoj Yettel nalog. Registrovati se može bilo koji korisnik interneta, bez obzira na mobilnog operatera čije usluge koristi ili državu u kojoj se nalazi.\nDa bi se Korisnik registrovao, mora da ima važeću imejl adresu ili broj telefona. Ova adresa ili broj telefona su neophodni za proces validacije naloga. Ukoliko nakon registracije Korisnik promeni imejl adresu, dužan je da o toj promeni obavesti Yettel. Takođe, ukoliko Korisnik promeni druge lične podatke koji se dostavljaju u Nalogu, dužan je da te promene registruje u podešavanjima Naloga.\nLozinka je poverljiv podatak i Korisnik je neće otkrivati drugim licima ili veb-sajtovima. Ukoliko Korisnik ima razloga da veruje da njegovu lozinku koristi drugo lice, trebalo bi\nda odmah promeni svoju lozinku, i da potom o zloupotrebi obavesti Yettel d.o.o. Korisnik će biti odgovoran za svaku akciju koja je sprovedena sa njegovom lozinkom, kao i za gubitak poverljivih podataka izazvan na taj način. Ukoliko dođe do kršenja Uslova, Yettel zadržava pravo poništavanja korisničkog naloga bez prethodnog obaveštenja.\nBroj telefona je potreban prilikom registracije korisnika jer će korisnicima usluga mobilne telefonije ili mobilnog interneta kompanije Yettel d.o.o. na taj broj biti poslata SMS poruka sa kodom za povezivanje telefona i Naloga.\nBroj telefona korisnika koji ne koriste usluge mobilne telefonije ili mobilnog interneta kompanije Yettel d.o.o. koristiće se isključivo radi provere statusa korisnika (da li koristi usluge telefonije ili mobilnog interneta Yettel d.o.o.) i obaveštavanja o Yettel uslugama ukoliko je Korisnik to izričito odobrio. Broj telefona neće biti upotrebljen u druge svrhe.\nRegistracijom Naloga korisnik dobija mogućnost pristupa Yettelovim onlajn servisima/aplikacijama (Yettel portal, Yettel aplikacija, Web shop i sl.).\nUkoliko korisnik želi da koristi neku od Yettelovih onlajn aplikacija, on mora da dâ eksplicitno odobrenje toj aplikaciji da koristi Yettel nalog kao način logovanja, kao i da ona može da koristi podatke koje je korisnik uneo prilikom kreiranja Naloga. Prilikom davanja ove saglasnosti, korisnik prihvata i uslove korišćenja aplikacije koju odobrava.\nKorisnik u svakom trenutku može da povuče pristanak koji je dao. Povlačenje pristanka može da se izvrši putem opcije podešavanja Naloga. Povlačenjem pristanka raskida se veza između aplikacije kojoj je pristanak ukinut i Yettel Naloga i korisnik više neće biti u mogućnosti da koristi tu aplikaciju.\nObaveza je Korisnika da načinom korišćenja Yettel naloga i drugih Yettel servisa štiti sopstvenu privatnost. U tom smislu preporuka Yettela jeste da se Korisnik odjavi sa Yettelovih servisa svaki put kada završi s njihovim korišćenjem, a naročito ukoliko se oni koriste sa javnih računara.\nKorisnik se obavezuje da će učiniti sve što je u njegovoj moći da niko osim njega ne dođe u posed njegovog telefona ili drugog uređaja koji je povezan na Yettel nalog, kao i da niko neće neovlašćeno pristupati njegovom Nalogu.\nYettel neće snositi bilo kakvu odgovornost za eventualnu štetu nastalu neovlašćenim korišćenjem imejla i šifre korisnika, neovlašćenim korišćenjem uređaja povezanog s Nalogom ili neovlašćenim pristupom drugim Yettelovim servisima.\nKorisnik koji registruje Nalog navodi svoju imejl adresu ili broj telefona i šifru koje služe za autorizaciju korišćenja Naloga. Ukoliko Korisnik posumnja u neautorizovano korišćenje svojih kredencijala, u obavezi je da odmah prijavi Yettelu neovlašćeno korišćenje od strane trećih lica. Korisnik je odgovoran za sve moguće troškove nastale neovlašćenim korišćenjem njegovih kredencijala do trenutka dok ne obavesti Yettel o tome da postoji sumnja na zloupotrebu. Korisnik je odgovoran i za sve nedozvoljene aktivnosti autorizovane i izvršene pod Nalogom. Za svako neautorizovano korišćenje korisničke imejl adrese, broja telefona/šifre korisnika (kojim korisnik pristupa Yettelovim servisima poput portala ili Yettel aplikacije, Web Shop-a itd.) odgovoran je sam Korisnik.\nDeaktivacija naloga se vrši u podešavanjima Yettel naloga. Deaktivacijom naloga korisniku će biti onemogućen pristup Yettelovim onlajn servisima koji zahtevaju korišćenje Naloga, a parametri za pristup (imejl i šifra) moći će da se koriste za kreiranje novog Naloga.\nUkoliko Korisnik ne želi da ima pristup podacima o Yettelovim proizvodima i uslugama, on može da prekine vezu između njegovog broja telefona i Naloga. Tim prekidanjem biće onemogućen pristup informacijama u vezi s Yettel proizvodima i uslugama, kao i korišćenje usluga koje se zasnivaju na njegovom korisničkom broju . Ukoliko je Nalog kreiran putem broja telefona, u slučaju promene vlasništva ili deaktivacije broja, Nalog će automatski biti deaktiviran.\nYettel zadržava pravo da na imejl adresu naznačenu prilikom registracije ili na broj mobilnog telefona povremeno šalje ili na svojim veb-stranicama prikazuje informacije o budućim promenama na portalu, kao i poruke komercijalnog sadržaja.\nYettel zadržava pravo izmene podataka sadržanih u okviru Naloga, o čemu će korisnici biti posebno obavešteni.\nYettel zadržava pravo da izmeni uslove korišćenja u okviru navedenih pravnih napomena, uz objavljivanje tih izmena na Yettelovim veb-sajtovima, a koje stupaju na snagu odmah po objavljivanju na Portalu. Daljim korišćenjem Yettel naloga podrazumeva se da ste saglasni sa izmenama.\nOdnosi između korisnika i Yettela regulisani su pozitivnim propisima Republike Srbije. Za sve međusobne sporove koje nije moguće rešiti dogovorom nadležan je sud u Beogradu.


Propao dogovor o Izbornom zakonu BiH, ukljucuje se Venecijanska komisija\nizvor: agencije foto: 04.05.2018.\nČelnici stranaka iz Federacije BiH koje imaju zastupnike u Parlamentu BiH ni na posljednjem maratonskom sastanku koji je završio u četvrtak kasno uveče nisu dogovorili principe izmjena Izbornog zakona uz provedbu presude Ustavnog suda BiH po apelaciji Bože Ljubića.\nPredsjednik Stranke demokratske akcije (SDA) Bakir Izetbegović je prilikom izlaska sa sastanka kazao da će biti angažovana Venecijanska komisija.\n"Ona će dati ocjene na ranije prijedloge i na neke elemente koji su u međuvremenu spominjani, a s aspekta evropskih standarda, našeg Ustava, Konvencije o ljudskim pravima", rekao je predsjednik SDA.\nSastanku, koji je ujedno i posljednji pred raspisivanje općih izbora, prisustvovali su, osim Izetbegovića, predsjednici Hrvatske demokratske zajednice (HDZ) BiH, Socijaldemokratske partije (SDP) i Demokratske fronte - Dragan Čović, Nermin Nikšić i Željko Komšić, te Damir Arnaut ispred Saveza za bolju budućnost (SBB), prenosi portal klix.ba.\nSusret je održan u rezidenciji američke ambasadorice Maureen Cormack koja je izjavila kako računaju na političke stranke da će nastaviti s razgovorima.\n"Zahvaljujem se EU i Venecijanskoj komisiji što su ponudili stručni savjet da se riješi ovo, pokazalo se, jako komplikovano pitanje. Ponavljam da su SAD posvećene tome da i dalje pomažu u ovom procesu kako bi se došlo do rješenja. Imali smo ozbiljan razgovor i on može predstavljati osnovu da se ide ka kompromisu", zaključila je Cormack.\nŠef Delegacije Evropske unije u BiH Lars-Gunnar Wigemark je kazao kako su čuli dobru i konstruktivnu razmjenu mišljenja, što je rezultiralo dogovorom o angažovanju Venecijanske komisije, te se nada da će novi proces s novim ekspertima započeti što prije.\nDosadašnje razilaženje HDZ-a BiH s jedne i SDA, SDP-a, DF-a i SBB-a s druge strane nalazilo se u redefinisanju Doma naroda FBiH i definisanju načina izbora članova Predsjedništva BiH iz Federacije BiH.\nNerješavanjem načina izbora delegata u Dom naroda Parlamenta Federacije BiH bili bi blokirani i izbor predsjednika Federacije, Federalne vlade, a ne bi mogao biti konstituiran ni Dom naroda Parlamenta BiH, u kojem Dom naroda Parlamenta Federacije BiH bira dvije trećine delegata.\nCentralna izborna komisija BiH će 8.maja raspisati opće izbore u skladu sa važećim Izbornim zakonom BiH i u skladu sa trenutnim ustavima.\nWigemark uručio Izvještaj o napretku BiH/U američkom Kongresu rasprava o budućnosti Bosne i Hercegovine


Vesti online / Slobodno Vreme / Putovanja / Kako jeftinije iznajmiti hotelsku sobu\nKako jeftinije iznajmiti hotelsku sobu\nAko rezervišete let unapred, aviokartu možete da kupite povoljnije. Kakva je situacija sa hotelskim smeštajem - kada je najbolje rezervisati sobu u svetskim gradovima?\nNađite sebi povoljan hotelski smeštaj\nSajt Agoda.com analizirao je podatke nekoliko hiljada gostiju koji su putem ovog sajta rezervisali hotelske sobe u 2013. godini, a podaci otkrivaju kada je najbolje rezervisati sobe u različitim gradovima sveta.\nU Njujorku je, na primer, najpovoljnije rezervisati hotelsku sobu u prvoj nedelji januara, jer je tada hotelski smeštaj oko 40 odsto jeftiniji u odnosu na prosečnu cenu smeštaja.\nHotelske sobe je u Londonu najjeftinije iznajmiti u januaru, februaru i u prve dve nedelje marta - tada su 50 odsto jeftinije nego u prvoj polovini juna.\nU Barselonu je, kada je reč o jeftinijem hotelskom smeštaju, najbolje putovati u januaru i prvoj nedelji februara, kao i u novembru i prvoj polovini decembra.\nU Istanbulu je hotelski smeštaj najpovoljniji od januara do polovine marta, dok ćete u hotelima u Milanu najjeftinije "proći" u julu i avgustu.\nU Parizu ćete se u hotel najjeftinije smestiti u prvoj polovini januara, dok su za Rim "rezervisana" prva dva meseca u godini, za Beč jul i prva polovina avgusta.\nListu ostalilh gradova možete pogledati na sajtu agoda.com.\nPUTOVANJA Kako da šopingujete na nesvakidašnjim destinacijama


U ČAČKU ODRŽANE DEBATE MLADIH NA TEMU: „DRUŠTVENE MREŽE DONOSI MLADIMA VIŠE KORISTI NEGO ŠTETE“ - Užički centar za prava deteta\nU ČAČKU ODRŽANE DEBATE MLADIH NA TEMU: „DRUŠTVENE MREŽE DONOSI MLADIMA VIŠE KORISTI NEGO ŠTETE“\nHome » U ČAČKU ODRŽANE DEBATE MLADIH NA TEMU: „DRUŠTVENE MREŽE DONOSI MLADIMA VIŠE KORISTI NEGO ŠTETE“\nU ČAČKU ODRŽANE DEBATE MLADIH NA TEMU: „DRUŠTVENE MREŽE DONOSI MLADIMA VIŠE KORISTI NEGO ŠTETE“2019-04-082019-04-14http://ucpd.rs/wp-content/uploads/2018/01/logo-small.pngUžički centar za prava detetahttp://ucpd.rs/wp-content/uploads/2019/04/za-novine-1.jpg200px200px\nU Gimnaziji u Čačku održane dve debata pod nazivom „Društvene mreže donosi mladima više koristi nego štete“. Debate su izvedene 4. i 5. aprila 2019. u prostorijama čačanske Gimnazije.\nDebatni klub Gimnazije obnovljen je zahvaljujući projektu ,, Debate o pravima deteta’’ koji realizuje Užički centar za prava deteta uz podršku Ambasade Sjedinjenih Američkih Država u Beogradu. Projekat se realizuje u tri grada: Čačku, Užicu i Kraljevu sa srednjoškolcima koji su završili niz obuka o pravima deteta, diskriminaciji, stereotipima, i naravno, veštini vođenja debate.\nDebateri su ocenili svoje prezentacione debate kao vrlo uspešne i procenili da im je ovo iskustvo jako dragoceno i da im može pomoći u budućnosti. Sem sposobnosti da argumentuju stav koji brane, mladi su istakli i značaj uvežbavanja javnog govora pred velikim brojem ljudi i kamerama.\nPrezentacione debate su i medijski propraćene i medijski prilog možete pogledati OVDE, OVDE i OVDE\n„Pazi kako prelaziš ulicu, ovaj, internet”Vesti\nInicijalni sastanak partnerskih škola na projektu Obrazovanje za prava deteta (OPD)Vesti


Vučić ponovio da se ove godine povlači sa čela SNS | Novinska agencija Beta\nPOLITIKA | 07.05.2020 23:00 > 08.05 09:19\nVučić ponovio da se ove godine povlači sa čela SNS\n"To ćemo ove godine da završimo. Pomerila nam je sve korona, ali ćemo svakako to ove godine da završimo", rekao je Vučić večeras na televiziji Hepi, o odlasku s mesta predsednika SNS.\nVučić je kazao i da se "nada da neće biti kandidat" na predstojećim predsedničkim izborima, 2022. godine.\nVučić je 31. maja 2017. godine počeo prvi petogodišnji predsednički mandat i ima pravo na još jedan.\nIzveštaj Fridom hausa nije dobra vest\nVučić je izjavio i da nije dobra vest to što je organizacija Fridom haus svrstala Srbiju u zemlje hibridnih režima s autoriratnim režimom.\nVanredno stanje ukinuto tačno na vreme\nPredsednik Srbije izjavio je da je vanredno stanje zbog epidemije korona virusa ukinuto na tačno na vreme, kao i da je ukidanje bilo nedelju dana kasnije, to bi bilo suviše kasno.\nVučić je gostujući na televiziji "Hepi" izjavio i da tokom epidemije nikome od gradjana Srbije koji su se vratili iz inostranstva nije naplaćeno lečenje, ukoliko mu je bilo potrebno zbog zaraze korona virusom.\nPrema njegovim rečima radnika u firmama u Srbiji se "80 posto vratilo u posao, dok 20 posto nije, a od ponedeljka će se i oni vratiti".\nVučić je, odgovajući na pitanje novinara, rekao da je italijanska kompanija "Fijat", koja ima fabriku u Kragujevcu, "nešto komplikovanija priča", mada "misli da su i neke druge fabrike imale probleme".\n"Mnogo je važno da (predsednica Evropske komisije) Ursula fon der Lajen uradi ono o čemu smo juče razgovarali na konferenciji. To su bili pristojni razgovori, to su sve pristojni ljudi, za nas užasno važni razgovori", odgovorio je Vučić na pitanje kako ocenjuje video konferenciju EU-Zapadni Balkan koja je juče održana u organizaciji Hrvatske.\nVučić je rekao da, što se tiče podrške domaćoj ekonomiji, vlast u Srbiji "najviše očekuje od ekonomskog investicionog paketa mera na jesen", koji će biti od presudnog značaja kako će da se podigne evropska ekonomija.\n"Ne možemo ništa sami, 67 posto trgovinske razmene imamo sa Evropskom unijom, i 13 posto ukupne razmene samo sa Nemačkom", kazao je Vučić.\nPrema njegovim rečima o merama koje su u Srbiji preduzete na ublažavanju posledica po ekonomiju zbog epidemije korona virusa "niko ko je ozbiljan u zemlji nije napravio kritiku".\n"Izvanredne mere, dobre mere, i to možete da radite kada imate uredjene finansije", rekao je Vučić u emisiji "Ćirilica".\nPrema njegovim rečima od privrednih grana zbog epidemije korona virusa najveći pad imaju sektor turizma i usluga.\nVučić je ocenio i da je Srbija postigla odlične rezultate u borbi protiv virusa korona i da su životi najstarijih sačuvani u najvećoj meri, a ogromna je "žalost i tuga" što životi 206 ljudi nisu sačuvani.\n"Zamislite šta bi se desilo da smo pustili naše stare da budu zajedno sa mladjima na ulici u vreme kada je epidemija bila snažna, kada je bila najjača...Zamislite koliko bismo imali stradalih, koliko bismo imali ožalošćenih porodica", naveo je.\n"Od jedne do 10.000 i nisam siguran da bi to bilo sve...U svakom slučaju mislim da smo tu postigli dobar posao..", kazao je.\n"Ponosan sam na to što smo smo uspeli da obezbedimo pomoć i podršku i od Narodne republike Kine i iz Ruske federacije, iz EU, iz Norveške, iz Izraela, iz Madjarske. Rekao bih sa svih kontinenata i iz Sjedinjenih američkih država", naveo je.\n"Poslali su nam i testove i poslali su nam i maske. Beskrajno sam zahvalan i gospodinu Godfriju i pošto se o tome malo pričalo u javnosti".